Огоҳлантирувчининг нидоси » Тавҳид\n564 марта ўқилган\nФазилатли шайх Робеъ ибн Ҳадий Умайр ал-Мадхалий ҳафизаҳуллоҳ\nАллоҳ таоло улар ҳақида: «Бас, ғазаб устига ғазаб билан қайтдилар. Кофирлар учун хор қилувчи азоб бордир» (Бақара: 90) деб айтган ғазабга учраган умматга (яъни яҳудларга айтадиганим)…\nКуфр келтирганликлари ва пайғамбарларни ўлдирганликлари сабабли Аллоҳ уларга хорлик ва қашшоқликни битиб қўйган хор ва зор умматга (яъни яҳудларга айтадиганим)…\n«Агар Аллоҳнинг ва одамларнинг (яъни мусулмонларнинг) аҳди паноҳида бўлмасалар, албатта уларга қаерда бўлмасинлар, хор-зорлик битиб қўйилди. Улар Аллоҳнинг ғазаби билан кетдилар ва уларга бечораҳоллик ёзиб қўйилди. Бунга сабаб уларнинг Аллоҳ оятларини инкор қилишлари ва пайғамбарларни нохақ ўлдиришларидир. Бунга сабаб уларнинг қилган исёнлари ва тажовузкор бўлганларидир» (Оли Имрон: 112).\nБулар, Аллоҳ томонидан хорлик, қашшоқлик ва ғазабга муносиб бўлган айрим сифатларингиздир. Шу бугунгача, қиёмат кунигача Аллоҳ ва одамларнинг аҳди паноҳи билангина бўйнингизни кўтариб юра оласизлар.\nСизларда иймон ва ақидадан иборат тиргак йўқ. Сизларда эркаклик ва шижоатдан иборат таянч йўқ. Ҳануз деворлар ортидан жанг қиласизлар. Ўрталарингиздаги адоват эса қаттиқ. Шармандали сифатларингиз жуда кўп. Шулардан хиёнат, ғаддорлик, фитна қўзғаш, уруш оловини аланга олдириш, ер юзида бузғунчилик қилиш. Ҳар сафар уруш илинжида олов ёққанингизда Аллоҳ уни ўчиради. Тарих (саҳифалар)ингиз қора. Сизлар ҳақингиздаги бу (қабоҳат) барча халқлар наздида маълум.\nУшбу (ғазабга учраган) умматга айтадиганим, уни ҳар бир ростгўй мусулмон ҳам айтади, такаббурлик қилманглар, кеккайманглар, қўлга киритганингиз бўлмиш ёлғон ғалабага мафтун бўлманглар! Сизлар, Аллоҳга қасамки, Муҳаммад соллаллоҳу алайҳи ва саллам қўшини ва ақидаси ҳамда «Ла илаҳа иллаллоҳ» бўлмиш тавҳид ақидаси устидан ғалаба қозонмадингиз. Муҳаммад соллаллоҳу алайҳи ва саллам ақидаси ва манҳажида тарбия топганлардан иборат Холид ибн Валид, Абу Убайда ибн Жарроҳ, Саъд ибн Абу Ваққос, Амр ибн Ос, Нўъмон ибн Мақринларга ўхшашлар саркардалик қилган қўшин устидан ғалаба қозонмадингиз. Улар ўз қўшинларини шу асосда тарбияладилар. Ҳамда Аллоҳнинг калимасини олий қилиш учун уларга қўмондонлик қилдилар. Уларнинг қаршисида Кисро ва Қайсарларнинг лашкарларидан иборат сизлардан-да куч-қувватлироқлар дош беролмади.\nҲолати, ақидаси, манҳажи шундай бўлган ва ғояси Аллоҳнинг калимасини олий қилиш бўлган қўшин устидан ғалаба қозонмадингиз. Балки кейингилардан иборат бир қўшин устидан ғалаба қозондингиз. «Сўнг уларнинг ортидан намозни зое қиладиган ва шаҳватларга бериладиган кимсалар ўринбосар бўлдилар. Энди у (ўринбосарлар) албатта ёмонликка (яъни ёмон жазога) йўлиқурлар» (Марям: 59).\nАксари Муҳаммад (соллаллоҳу алайҳи ва саллам) ва у киши саҳобаларининг ақида ва манҳажига эътиқод қўймайдиган ҳамда улар жиҳод қилган ғоя учун жиҳод қилмайдиган бир қўшин устидан ғалабага эришдингиз.\nАна шу кўпик устидан ғалаба қозондингиз. Зое қилганликлари ва панд берганликлари сабабли давлатингиз оёққа турди ва ерда олий бўлдингиз ҳамда унда бузғунчилик тарқатдингиз. «Шунингдек, Биз Бани Исроилга у Китобда: «Сизлар албатта (Шом) заминида икки марта бузғунчилик қилурсизлар ва катта туғёнга тушурсизлар», деб хабар бердик. Бас, қачон у (бузғунчилик)лардан аввалгисининг вақти келганида, Биз сизларнинг устингизга (қилмишларингиз баробарида) жазолаш учун (куч-қувват эгалари бўлган) бандаларимизни юбордик. Улар (сизларни ҳалок қилиш, асир олиш учун) ҳовли-жойлар оралаб кездилар. (Бу ваъда) адо қилингувчи ваъда бўлди. Сўнгра (тавба-тазарру қилиб ўзларингизни ўнглаганингиздан кейин) Биз сизларни қайтадан уларнинг (Бобил ҳукмдорининг) устига ғолиб қилдик ва сизларга мол-дунё, бола-чақа билан мадад бериб сон-саноқларингизни кўпайтирдик. Агар (шундан кейин) чиройли амаллар қилсангизлар – ўзларингизга яхшилик қилган бўлурсизлар. Агар ёмон, гуноҳ амаллар қилсангизлар ҳам ўзларингиз учундир. Бас, қачон кейинги (бузғунчиликнинг) вақти-соати келганида, (улар яна) юзларингизни қаро қилишлари, аввалги сафар кирганлари каби Масжид (ал-Ақсо)га кириб, (уни топташлари) учун ҳамда ўзлари эгаллаб олган (барча) ерларни вайрон этишлари учун (яна душманларингизни сизларнинг устингизга юборурмиз)» (Исро: 4-7).\nАна шу, сизларнинг тарихингиз. Аллоҳ сизларга ана шундай муомала қилган. Агар бу, дарҳақиқат, мажусийлар қўлида юз берган бўлса, бас, Аллоҳ учун хор ва Унинг ҳузурида ҳақир эканингиз сабабли Аллоҳ сизларга ваъид қилганидек Муҳаммад соллаллоҳу алайҳи ва саллам қўшини – Ислом лашкари қўлида сизларга ундан-да қаттиқроғи бўлади иншааллоҳ.\n«(Агар тавба-тазарру қилсангизлар), шояд Роббингиз сизларга раҳм қилса. Агар (яна бузғунчиликка) қайтсангизлар, биз ҳам (сизларни ҳалок этишга) қайтурмиз. Биз кофирлар учун жаҳаннамни зиндон қилиб қўйганмиз» (Исро: 8).\nМана, сизлар (бузғунчилик ва қатлиомга) қайтдингиз-(қайта қўл урдингиз). Яқинда сизларга Аллоҳнинг қаттиқ (азоб билан) ушлаши ҳам қайтадики, У Зот ваъдасига хилоф қилмайди. Ва (бу), сизларнинг ҳамда насроний ва моддапараст ғарб жўжаларининг қўлида эмас, Муҳаммад (соллаллоҳу алайҳи ва саллам) лашкари қўлида (қайтади).\nҒурурланманглар, кибр қилманглар! Аллоҳга онт ичаманки, Аллоҳ ва ислом қўшинларидан иборат Муҳаммад (соллаллоҳу алайҳи ва саллам), (Умар) ал-Форуқ, Холид ва унинг биродарларининг лашкари ва ислом устидан ғалаба қозонмадингиз.\nУмуммусулмонлар, ҳукмдор ва халқ, тоифа ва гуруҳлар ҳамда уламо ва зиёлиларга (айтадиганим), қачонгача ушбу хор ҳаётга берилиб (яшайсизлар)?! Қачонгача ушбу кўпикда ҳаёт кечирасизлар?! Қачонгача, қачонгача, қачонгача?! Донишманд, уламо, зиёли ва жанговор саркардаларингиз қаерда?\nДарҳақиқат, минглаб мактаб ва олийгоҳлар қурдингиз. Унинг самаралари қаерда? Аллоҳга қасамки, ушбу мактаб ва олийгоҳларнинг ўндан бири ақида, аҳлоқ ва ҳикматли бошқарув нуқтаи назаридан пайғамбар манҳажи асосида оёққа турса, албатта, дунёни иймон ва тавҳид нури билан ёритади ҳамда жоҳиллик, ширк ва бидъат зулуматлари тарқалиб кетарди. Ва душман устингиздан бундай ҳукмронликни қўлга киритмасди. Гарчи айрим олийгоҳлар ҳақ манҳаж асосида қоим бўлса-да, уларга ушбу манҳажни ёқтирмайдиганлар суқулиб кирган. Натижада унинг йўналишига салбий таъсир ўтказган ҳамда унга мансуб киши-(талаба)ларнинг кўпини мақсадини ўзгартирган. Шикоятларимни Аллоҳга айтаман!\nУшбу аччиқ воқелик мактаб ва олийгоҳларингиз дастурларига ҳамда тарбия бериш услубларингизга қайта назар ташлаш вазифасини юкламайдими? Ушбу ҳолатларни бошдан оёқ ўзгартириш ҳамда Аллоҳнинг Китоби, Расули соллаллоҳу алайҳи ва салламнинг суннати ва салаф солиҳ манҳажи манба қилиб олинган саҳиҳ исломий дастурларни тузишлик ҳақида жиддий бош қотиртиш вақти келдими? Аллоҳга онт ичаманки, ушбу умматнинг охири, аввали ислоҳ бўлган нарса билангина ислоҳ бўлади.\nНатижаси асосан кўпикдан бошқа нарса бўлмаган ушбу дастурларни ўзгартиринглар. Унинг зиддига раббоний дастурларни тузингларки, сизлар учун дунё ва охиратда салоҳият, ютуқ ва нажот фақат у сабабли бўлади. Агар ўзингиз ва халқингизга нажот, салоҳият ва душманлар устидан ғалаба истасангиз, хоссатан Аллоҳ уларга хорлик ва қашшоқликни битганлар устидан (ғалаба истасангиз, юқорида айтилгандек қилингиз).\nХоссатан, мусулмонларнинг ҳукмдорларига айтадиганим, устингизда жуда, жуда улкан масъулият бор:\nБиринчидан: Ақида, ибодат, сиёсат, халқингиз дардига дармон бўлиш ва шуларнинг барида уларни тарбия қилиш борасида Аллоҳнинг Китоби, Расулининг суннати ва тўғри йўлдаги халифаларнинг сийратини лозим тутишингиз. Аллоҳга қасамки, қолоқ, ортда қолган қонунларни ташлашингиз ҳамда халқингизнинг диний ва дунёвий ҳаётининг барча жабҳаларида Аллоҳнинг Китоби, Расули ва тўғри йўлдаги халифаларнинг суннати билан сиёсат юритишингиз сизларга Раббингиз Аллоҳ томонидан (узил-кесил) топшириқдир.\nСизлар ҳам Аллоҳнинг бандаларисиз, Унинг ерида яшаяпсиз. Унинг ризқидан еяпсиз, ичяпсиз, кийиняпсиз. Сизнинг зиммангиздаги Унинг ҳаққи, Унга ибодат қилишингиз, Унга шукр қилишингиз ҳамда Унинг дини ва шариъатини улуғ санаб, уни ўзингиз ҳам лозим тутишингиз, халқингизга ҳам лозим туттиришингиздир. Одамлар подшоҳининг динидадир. Дарҳақиқат, тўғри йўлдаги халифа Усмон (розияллоҳу анҳу) айтганларидек Аллоҳ ҳукмдор сабабли, Қуръон билан жиловламаган нарсани жиловлайди.\nИккинчидан: Китоб ва суннат ҳамда исломий қўшин асосларида тарбия топган, Муҳаммадий қўшиннинг ғоя ва мақсадларини рўёбга чиқариш учун исломий лашкарлар ташкил қилишингиз.\nУни Муҳаммад соллаллоҳу алайҳи ва саллам, (Умар) ал-Форуқ ва Холид (ибн Валид)нинг ақида ва манҳажи асосида тарбия қилишингиз ҳамда Аллоҳнинг ҳақиқий қўшини бўлиши учун У Зот Муҳаммад (соллаллоҳу алайҳи ва саллам) ва саҳобаларига чизиб берган ғоялар асосида тарбия қилишингиз вожиб бўлади. Ана шу дамда ҳаргиз мағлуб бўлмайсиз. «Бизнинг қўшинимиз (яъни пайғамбарлар ва уларга иймон келтирган кишилар) ғолиб бўлгувчидирлар» (Соффат: 173). Маҳаллийчилик, ватан ва уруғ-аймоқчиликдан иборат жоҳилият шиорлари ва дунёвий ғоялар асосида эмас. Бундан ҳам ёмонроғи, дарҳақиқат, умматларнинг энг паскаши ва энг хори беписанд қилиши, сизларни беллашувга чорлаши, устингиздан кеккайиши, такаббурлик қилиши ва ҳаддан ошишидан иборат сизларга ва халқларингиз бошига тушган нарса-(мусибат) етарлидир иншааллоҳ. Аллоҳга онт ичаманки, ушбу ёмонлик ва кибрни фақат исломни маҳкам ушлашлик ҳамда умматни ушбу аччиқ воқеликка олиб борган ҳар бир шиор, фикр ва ақидаларни ташлашлик билан бирга халқларингиз ва қўшинларингизни у (ислом)нинг аслу асосларида тарбия қилишингиз билангина даф бўлади.\nХоссатан Фаластин халқига (айтадиганим), ушбу халқ, Фаластин фақат ислом Форуқи ҳамда унинг исломий, форуқий қўшини қўлида фатҳ бўлганини билиши вожиб бўлади. У, яҳудларнинг нопоклигидан фақат Форуқнинг қўлида фатҳ қилинган ҳақ ислом ила озод қилинади.\nДарҳақиқат, жуда кўп курашдингиз. Сизларчалик сабр қилган бирор халқни билмайман. Лекин сизлардан кўпчилик Форуқнинг ақида ва манҳажини (гарданида) кўтармаган. Агар жиҳодингиз ана шу асосда бўлса, албатта, муаммоларингиз ҳал бўлади. Ғалаба ва зафарни қўлга киритасиз. Бас, сизга ақида, манҳаж ва жиҳодингизни Аллоҳнинг Китоби ва Расулининг суннатида барпо қилишингиз, барчангиз Аллоҳнинг арқонига маҳкам боғланишингиз ва фирқа-фирқа бўлиб бўлинмаслигингиз вожиб бўлади. Бунинг барини жиддийлик ва ихлос ила бажаринглар.\nМасжид, мактаб ва олийгоҳларингизда (амалга оширинг). Шуларнинг барида Аллоҳга нисбатан ростгўй бўлинг. Иншааллоҳ маймун ва тўнғизларнинг биродарлари устидан қўлга киритилажак ғалаба нақддир.\nШомнинг мусулмон аҳлига содиқ ал-масдуқ соллаллоҳу алайҳи ва саллам тилларида яҳуд ва насоролар устидан ғалаба қозониш ҳақидаги чин ваъда бор. Бас, ғайрат билан иш бошланглар, У сизлар учун Ўз ваъдасини амалга оширгай. Бусиз фақат муваффаққиятсизлик ва зиённигина қўлга киритасиз. Аллоҳга қасамки, Америка, Бирлашган Миллатлар ҳамда манфур маҳаллийчилик ва ватанпарастлик кириб келиши сизларга фойда келтирмайди. Қўллаб-қувватланган ҳақиқий нусрат сабабларига тезроқ, тезроқ (шошилинг). Дарҳақиқат, сизни бирор нарсадан беҳожат қилолмайдиган кўплаб тажрибалар етарлидир. (Ушбу мисрада) айтилгандек бўлманглар:\nСув унинг устига юкланганча,\nЧанқоқ уни ўлдира ёзган саҳродаги туя сингари.\nЭй Аллоҳ! Ушбу умматга рушду ҳидоятини берки, унда Сенинг дўстларинг азиз бўлиб, душманларинг хор бўлсин.\nЭй Аллоҳ! Ўз калимангни олий қил. Динингни ва у билан мусулмонларни азиз қил!\nУларнинг тизгинларидан Ўзинг сари тут! Албатта Сен дуоларни Эшитувчисан.\nРобеъ ибн Ҳадий Умайр ал-Мадхалий қаламига мансуб\n/ Кутубхона / Долзарб мавзулар / Огоҳлантирувчининг нидоси


Соҳта табибга раддия — Зикр аҳлидан сўранг\nСаволлар › Мавзу: Табобат › Соҳта табибга раддия\n-4 Яхши Ёмон\nAlisher сўради 2 хафта аввал\n3 Яхши Ёмон\n"Зикр аҳлидан сўранг" ҳайъати Маъмурият жавоб берди 2 хафта аввал\nСиз қатнаб юраверинг, бизни сизга эътирозимиз йўқ. Аммо сиз айтган табибни фаолияти қандай эканлигини жуда яхши биламиз. Сизнинг фикрингизча “тўлиқ ўрганмасдан” деган гапни ёзибсиз, бу сизнинг фикрингиз. Биз ҳар бир ёзган нарсамизга Аллоҳнинг ҳузурида жавоб беришни ўйлаб ёзамиз. Аввалида биз у кишини танимаслигимизни айтган эдик. Кейин у кишини ўзини гапираётган гапларини ўрганиб чиқдик, сўнг шариат ҳукмини айтдик.\nАбу Довуд ва Ибн Можа ривоят қилганлар. («Ҳадис ва Ҳаёт» китобидан).\nГоҳида ношаръий ишлар ҳам шифога сабаб бўлади. Бу ерда мусулмон киши “асосийси шифо эмас шариатга мавофиқ тўғри йўлдан шифо топиш керак” деган фикрни олдинга қўйиш керак. Бир вақтлар Каспировский, Чумак кабилар ҳақида ҳам Ийсонинг қўлидаги хислатлар бор деб айтишган эди. Охири қип-қизил фирибгар бўлиб чиқишди. Валлоҳу аълам!


DataLife Engine > Информация > Р.Глиэр номидаги РИММ ютуқлари\n26-12-2020, 17:58. Разместил: admin\n2020 йил 14 декабр куни Испанияда онлайн тарзда ўтказилган «Европа танлантлари» номли Xалқаро санъат танловида Постелняк Маргарита (ўқитувчи Бахром Тохтаевич)-альт йўналиши бўйича Гран Прибилан тақдирланди.\n2020 йил 25 декабр куни Қозоғистоннинг Чимкент шаҳрида онлайн тарзда ўтказилган "ЮНЫЙ ТАЛАНТ” номли ёш ижрочиларнинг Халқаро фестивал-танловида мактабимизнинг Ўзбек халқ чолғулари бўлимидан қуйидаги ўқувчилар муваффақиятли қатнашиб, совринли ўринларни қўлга киритдилар. Булар:\nАбдурахмонова Мохларойим (ўқитувчи Б.Абдурахмонов)-халқ чолғу-чанг йўналиши бўйича Гран при билан тақдирланди.\nОбидов Зохиджон (ўқитувчи А.Хожиназаров)-халқ чолғу-афғон рубоби йўналиши бўйича Гран при билан тақдирланди.\nХўжаева Сабина (ўқитувчи Б.Абдурахмонов)-халқ чолғу-чанг йўналиши бўйича Гран при билан тақдирланди. Жўрнавоз: Муниса Туляганова\n2020 йил 21-25 декабр кунлари Қозоғистоннинг Алмаота шаҳрида онлайн тарзда ўтказилган "А.Жубанов” номидаги Халқаро танловида мактабимизнинг Ўзбек халқ чолғулари бўлимидан қуйидаги ўқувчилар муваффақиятли қатнашиб, совринли ўринларни қўлга киритдилар. Булар:\nҲамидуллаев Раҳматилла (ўқитувчи А.Ахмеджанов, жўрнавоз Г.Утеева)-халқ чолғу-ғижжак йўналиши бўйича Гран при билан тақдирланди.\nНеъматов Нодир (ўқитувчи В.Мирзалиев, жўрнавоз М.Туляганова)-халқ чолғу-ғижжак йўналиши бўйича 1 ўрин билан тақдирланди.\nМирзаев Фаёз(ўқитувчи Ж.Мадраимов, жўрнавоз М.Туляганова)-халқ чолғу-қашқар рубоби йўналиши бўйича 1 ўрин билан тақдирланди.\nБекмуродов Эрпўлат (ўқитувчи Р.Юсупов, жўрнавоз Э.Алиева)-халқ чолғу-рубоб прима йўналиши бўйича 1 ўрин билан тақдирланди.\nҲамроқулов Темур (ўқитувчи К.Назармухамедов, жўрнавоз М.Туляганова)-халқ қашқар рубоби йўналиши бўйича 1 ўрин билан тақдирланди.\n2020 йил 25-27 декабр кунлари Россиянинг Москва шаҳрида онлайн тарзда ўтказилган "Созвездие талантов-2020” номли Халқаро танловида мактабимизнинг Ўзбек халқ чолғулари бўлимидан қуйидаги ўқувчилар муваффақиятли қатнашиб, совринли ўринларни қўлга киритдилар. Булар:\nОбидов Зохиджон (ўқитувчи А.Хожиназаров, жўрнавоз М.Туляганова)-халқ чолғу-афғон рубоби йўналиши бўйича Гран при билан тақдирланди.\nХўжаева Сабина (ўқитувчи Б.Абдурахмонов, жўрнавоз М.Туляганова)-халқ чолғу-чанг йўналиши бўйича 1 ўрин билан тақдирланди.\n2020 йил 28 декабр куни мактабимизнинг катта залида Глиэр мактаби ҳамда Польшанинг Ўзбекистондаги элчихонаси ҳамкорлигида «Ф.Шопен» хотирасига бағишлаб шаҳар миқёсида ўтказилган онлайн танлов совриндорларнинг тақдирлаш маросими бўлиб ўтди. Диплом ва қимматбаҳо совғаларни Польшанинг Ўзбекистондаги элчиси Томаш Коллат совриндорларга топширди ва уларга келгуси ишларига муваффақиятлар тилади.\n2020 йил декабр ойида Буюк Британияда онлайн тарзда ўтказилган « MUSIC BOX» номли Xалқаро чолғучилар танловида Қобилов Ҳумоюн (ўқитувчи А.Пак)-гитара йўналиши бўйича 3 ўрин билан тақдирланди.


Археологлар Грециянинг Фурни архипелагидан 20 дан зиёд чўккан кема топишди\n17:34 / 17.07.2016\nГермания ва АҚШ мутахассисларидан иборат археологларнинг халқаро гуруҳи Грециянинг Фурни архипелагида эрамиздан аввалги 1 мингинчи йилликдан то XIX асргача чўкиб кетган 23 та кемани аниқлашди. The Fourni Underwater Survey деб номланган тадқиқот жорий йилнинг июнь-июль ойларида архипелагнинг 13 та оролида олиб борилди. Тадқиқотдан мақсад чўкиб кетган антик давр, ўрта асрларга тааллуқли ва кейинчалик ишлаб чиқарилган кемаларни аниқлаш бўлди. Бу ҳақда RNS хабар бермоқда.\nИшлар соҳилга яқин чизиқ бўйлаб, 65 метр чуқурликда олиб борилди. Масалан, олимлар эрамиздан аввалги 525–480 йилларга тўғри келадиган кемани топишга муваффақ бўлишган. Тадқиқотчиларнинг сўзларига кўра, Фурни архипелагидан муҳим савдо йўли ўтган. Улар Қора ва Эгей денгизларини Кипр ва Миср билан боғлаган.


Бугун жамоамиз ўз майдонида Суперлига 2-туридан ўрин олган "Навбаҳор"га қарши баҳсда майдонга тушди.\nОлмалиқ шаҳрида янги формат остида ўтказилаётган илк учрашув бўлганлиги боис, ўйиндан аввал бадиий қисм ҳамда очилиш маросими ташкил этилди. Даставвал, мухлислар маҳаллий санъаткорлар ҳамда Ўзбекистонда хизмат кўрсатган артист Анвар Санаев ижросидаги қўшиқлардан баҳраманд бўлишди. Жамоалар саф тортишгач, сўз навбати Олмалиқ шаҳар ҳокими Мирағзам Мирозодович Миркасимовга берилди. Шаҳар ҳокими табригидан сўнг, давлат мадҳияси садолари остида Суперлига баҳсларига Олмалиқда расман старт берилди.\nЎйинга тўхталадиган бўлсак, жамоамиз дастлабки тур билан солиштирганда анча суст ва мазмунсиз ўйин намойиш этди. Рақибнинг зич ҳимоя ва тезкор қарши ҳужумлар билан ҳаракатланиши якунда наманганликларга қувонч бахшида этди.\nБиринчи таймда ҳар икки жамоа асосий эътиборни хато қилмасликка қаратди. Иккинчи таймнинг 50-дақиқасида Владислав Касминин рақиб футболчисига нисбатан жарима майдони яқинида қўполлик ишлатди. Азизбек Турғунбоев жарима зарбасини кучли аниқ амалга ошириб ҳисобни очди. 83-дақиқада захирадан майдонга тушган Зафар Полвонов ҳисобни тенглаштирди. Афсуски, ҳакам томонидан қўшиб берилган дақиқаларда Дилшод Жабборов бурчакдан ошириб берилган тўпни Роман Абдулов қўриқлаётган дарвозага йўллаб, ўз жамоаси ғалабасини таъминлади.\nАГМК – “Навбаҳор”- 1:2. 8320 томошабин.\nҲакамлар: А.Рисқуллаев (Тошкент), А.Цапенко (Тошкент вил.), Т.Гайнуллин (Тошкент), А.Эргашев (Тошкент).\nАГМК: Роман Абдулов, Абдуқаҳҳор Хожиакбаров (Қаҳрамон Баҳодиров, 60), Хуршидбек Мухторов, Музаффар Музаффаров (Отабек Зокиров, 59), Шохназар Норбеков (Зафар Полвонов, 81), Лутфулла Тўраев, Владимир Бубанья, Владислав Касминин, Йован Жокич, Жавлон Гусейнов, Вадим Чемиртан.\n"Навбаҳор": Ботирали Эргашев, Остон Ўрунов, Аюбхон Нўъмонов, Азизбек Турғунбоев, Ненад Иньяц (Азамат Алланиёзов, 86), Мирзоҳид Ғофуров, Аъзам Алиев (Дилшод Жабборов, 85), Даврон Ҳошимов, Жаҳонгир Меҳмонов, Томислав Пайович, Дарко Станоевич.\nОгоҳлантиришлар: Дарко Станоевич (43).\nНазоратчи – К.Смирнов.\nКомиссар – А.Фролов.\nЖамоамизнинг навбатдаги учрашуви 18 март куни Тошкент шаҳрида "Пахтакор" жамоасига қарши бўлиб ўтади.


АҚШдаги аҳмоқона ташаббус: "Чақалоқларни ейишни бошлашимиз керак" (ВИДЕО)\nВидео / Хориж A A A\n4 октябрь куни АҚШлик сиёсатчи аёл Окасио-Кортез шаҳар мажлислар залида иқлим ўзгариши ва уни олдини олишга қаратилган тадбирни ўтказаётган эди. Тўсатдан бир аёл туриб, “чақалоқларни йўқ қилишимиз керак, уларни ўлдириш керак, ейиш керак”, “вақтимиз жуда оз қоляпти деб” бақирди. Аёл айтган фикрлар twitter’да кенг тарқалди. Бу ҳақда "togri.uz" ёзмоқда.\n"Сиз “Яшил келишув” ни қўллаб-қувватлаётганингиз яхши, аммо бу муаммони тезроқ ҳал қилиш дегани эмас. Швециялик профессор айтди биз ўликларни ейишимиз мумкин, аммо бу тезда ҳал бўлмайди. Менинг фикримча, сизнинг кейинги компаниянгизнинг шиори қуйидагича бўлиши керак: “Биз болаларни ейишни бошлашимиз керак! Бизда вақт йўқ!”, деб фикрини давом эттирди аёл.\nВакиллар палатаси аъзоси Окасио-Кортез аёлга шундай жавоб берди: "Яхшиямки, бизда бир неча ой бор. Бир неча йил ичида биз ҳаммасини уддалаймиз".\nКиритилди: 17:53 04.10.2019. Ўқилди: 3514 марта. Фикрлар сони: 0 та.


РАФИҚАНГИЗ ҲАЛИ ҲАМ ГЎЗАЛ. МАНА БУНИНГ 10 БЕЛГИСИ - 14 Сентября 2017 - www.SheJoT.CoM\nГлавная » 2017 » Сентябрь » 14 » РАФИҚАНГИЗ ҲАЛИ ҲАМ ГЎЗАЛ. МАНА БУНИНГ 10 БЕЛГИСИ\nРАФИҚАНГИЗ ҲАЛИ ҲАМ ГЎЗАЛ. МАНА БУНИНГ 10 БЕЛГИСИ\nАзиз эркаклар! Ростини айтинг-чи, қаршингизда турган аёлингизнинг гўзаллигига шубіа қилаяпсиз-а? Аввалги іуснининг асоратларини ундан излашингизни яширмай қўя қолинг. Аммо биз аёллар гапларингизга қарши чиққан іолда шуни айтмоқчимизки, рафиқангиз аслида аввалгидан-да гўзал, фақат ушбу гўзаллик белгиларини синчковроқ назар ташлаб илғаб олсангиз бас.\n1. У сизни іар куни янги келинлик давридагидек ярақлаган либослар кийиб кутиб олмаяптими? Бор гап. Аммо бунинг боиси бирингизни икки қилиш учун ўзига ортиқча сарф-іаражатларни эп билмаганидан. Берган пулингизга фарзандларингиз ва сизга кийим-кечак харид қилиб, ўзини буткул унутиб қўяди.\n2. Баъзида сочлари тўзиб ётади? Албатта тўзийди-да! Сиз ва фарзандларингиз учун ширин таом пишириб, қўли хамир қоришдан ортмай кунини ошхонада ўтказди ахир!\n3. Сочларига оқ оралаган, энди у іам ёш эмас, демоқчисиз-а? Кечалари уйқусини бузиб, дилбандининг иситмаси тушишини кутиб, мижжа қоқмай чиқишнинг ширингина асоратлари-ку бу!\n4. Кўзгуга боқиб, қоматидаги ўзгаришлардан нолиганини сездингизми? Унга тўққиз ой бағрида жажжи инсонни кўтариб юриб, дунёга келтирган аёл дунёдаги энг гўзал аёл эканини тушунтиринг.\n5. Рашк қилган пайтида, аразлаганида ғазабдан кўзлари ёниб кетаяпти? Диққат билан қаранг-да, ахир унга шу жаіл іам ярашиб турибди. Қолаверса, у сизни яхши кўрганидан рашк қилаяпти. Севган аёлдан гўзали бормикан бу дунёда?\n6. Йиғлайвериб кўзлари шишиб кетди? Нега йиғлайди? Ўзингиз уни йиғлатманг-да! Фарзандингиз хархаша қилса, дарров овутасиз-ку! Аёлингиз іам меірингиздан баіраманд бўлишга іақли. Дарров кўнглини олинг-чи!\n7. Ростини айтинг, унинг тўлишгани сизга ёқмаяпти-а? Бир ўйлаб қаранг, бир қоп суякни нима қиласиз? Ундан кўра, суюкли рафиқангизга хушомад қилишни ўрганинг.\n8. Кўп гапириши ёқмайди? Жим ўтириш эркак кишига ярашишини билиб қўйинг. Ундан кўра, телевизорни ярим соатга ўчириб, рафиқангизнинг гапларига қулоқ солинг. У іам кун-бўйи сизни кутган, соғинган... Гапларини айтиб бўлиб, ошхонасига кетади, кўрарсиз ўша футболни іам.\n9. Қадимгиларнинг бир гапи бор: «бегона аёлни уйида кўр, хотинингни тўйда кўр». Бирор жойга меімонга кетаётган аёлингизга доим шундай гўзал юришини исташингизни айтиб қўйинг.\n10. Қадрли эркаклар! Бахтингиз ўз қўлингизда! Фақат уни сайқаллаб, ўзингиз истаган шаклга келтиришингиз кифоя. Чиройли рақс шайдосимисиз? Ҳозир рақсни ўргатадиган курслар іар қадамда бор.\nКатегория: Foydali maslahatlar / Полезны советы | Просмотров: 100 | Добавил: iphone | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Ичак саратонининг асосий аломатлари маълум қилинди\n12.04.2021 18:28 0 2541\nБританиялик шифокорлар ичак саратонининг асосий аломатларини маълум қилишди. Бу ҳақда Express нашри хабар бермоқда.\nAнемия, чарчоқ, бош айланиши, нафас қисилиши, вазн йўқотиш, бел ва қорин оғриғи — буларнинг бари саратонга ишора қилиши мумкин. Мутахассисларнинг сўзларига кўра, агар диарея ёки ич қотиши уч кун ёки бир ҳафтадан ортиқ давом этса, шифокорга мурожаат қилиш керак. Бундан ташқари, нажасдаги қон, қон кетиши ёки ичак ҳаракатлари пайтида нотўғри ҳис-туйғулар ҳақида огоҳлантириш керак.\nТаъкидланишича, ичак саратони энг кенг тарқалган саратон касалликларидан бири ҳисобланади.\nMaslahat 06/05, 18:38\nMaslahat 12/04, 23:28\nXorij 22/02, 11:44\nOlim saratonga qarshi kurashda yordam beruvchi mahsulotlarni sanadi


Криштиану Роналду: Месси билан муносабатларимиз жудаям яхши\nМадриднинг "Реал" клуби ҳужумчиси Криштиану Роналду "Барселона" футболчиси Лионель Месси билан муносабатлари борасида гапириб ўтди.\n«Удинезе» клубининг собиқ бош мураббийи Франческо Гвидолин «Суонси Сити» бош мураббийи этиб тайинланди.\nЎзбекистон олимпия терма жамоаси бош мураббийи Самвел Бабаян Ироқ олимпия терма жамоасига қарши ўйиндан сўнгги матбуот анжуманида ҳимоядаги қўпол хатолар эвазига рақимга имконият бой берилганини таъкидлади.\nU-23 ОЧ: Ўзбекистон U23 – Ироқ U23 – 2:3\nЎзбекистон олимпия терма жамоаси Осиё чемпионати гуруҳ босқичи 2-турида Ироқ олимпия терма жамоасига 2:3 ҳисобида мағлуб бўлди ва мусобақадаги иштирокини гуруҳ босқичида якунлайдиган бўлди.\nВалентин Коваленко ЖЧ-2014 заҳира ҳакамлари рўйхатига киритилди\nХосе Мария Мендез мураббийлигидаги Ўзбекистон футзал терма жамоаси Озарбайжонга қарши ўртоқлик ўйинларида майдонга тушади. Беллашувлар 4-7 май саналари оралиғида пойтахт Тошкентда бўлиб ўтади.\nЭронда ўқув-машғулот йиғининини ўтказаётган Ўзбекистон футзал терма жамоаси бугун – 17 апрель куни Эрон терма жамоасига қарши иккинчи ўртоқлик ўйинида майдонга тушиб, 1:4 ҳисобида имкониятни бой берди. Томонларнинг 15 апрель куни бўлиб ўтган дастлабки ўйинида кучлар тенг келганди – 2:2.\nАҳмад Мусаев бошқарувидаги Ўзбекистон ёшлар терма жамоаси (U19) 19 апрель куни пойтахт Тошкентда тўпланиб, 20 апрель куни ўқув-машғулот йиғинларида иштирок этиш учун Испанияга жўнаб кетади. 2-18 ноябрь кунлари БААда бўлиб ўтадиган Осиё чемпионатига тайёргарлик вазифасини ўтаб берувчи мазкур йиғин 4 майга қадар давом этади.\nХосе Мария Мендез мураббийлигидаги Ўзбекистон футзал терма жамоаси тарихда илк марта Эрон билан дуранг қайд этди – 2:2.\nЎзбекистон футзал терма жамоаси бир ҳафталик йиғин ўтказиш учун бугун – 13 апрель куни Эронга жўнаб кетди. Йиғин доирасида Эрон терма жамоасига қарши 2та ўртоқлик ўйини ташкил этиш режалаштирилган.


Қирғизистонда ўзбек тилидаги матбуотнинг истиқболи қандай? - uzpress\nБугун мамлакатдаги ўзбекзабон аҳолининг она тилида маълумот олиш имконияти жуда чекланган.\nАҳолиси олти ярим миллиондан кўпроқ Қирғизистонда қарийб бир миллион ўзбек яшайди. Сони жиҳатидан республикада иккинчи ўринни эгаллаган ўзбеклар учун бугунги кунда атиги учта давлат газетаси ишлайди ва бир телеканал дастурлари қисман ўзбек тилида олиб борилади. Улар “Ўш садоси”, “Янги тонг” ҳамда “Дўстлик” газеталари шунингдек “Интимоқ” (Бирлик) телерадиокомпаниясидир.\nЭнг кекса нашр ёшарадими?\nЎш вилояти ҳокимлиги нашри бўлган “Ўш садоси” газетаси Қирғизистондаги энг кекса газеталардан бири бўлиб, бу йил ўзининг 90 йиллик юбилейини нишонлаш арафасида.\nАввалига “Коммунист” номи билан чиқа бошлаган газета, кейинчалик “Пахта учун”, “Қирғизистон ҳақиқати” (республика миқёсидаги газета сифатида Фрунзеда босиларди. – таҳр.) ва “Ленин йўли” номлари билан нашр этилган. Қирғизистон мустақилликка эришганидан кейин, 1992 йилнинг октябрида газета номи “Ўш садоси” деб ўзгартирилган. Шу кунгача нашр вилоят ва республикадаги сиёсий, маданий ва маърифий воқеаларни ёритиб келади.\nҚирғизистон Маданият вазирлигининг 2019 йилда вилоятлардаги давлат газета ва телевидениелари фаолиятини оптималлаштириш бўйича олиб борган ислоҳотлари натижасида, “Ўш садоси” газетаси “Интимоқ” медиа маркази қарамоғига ўтказилган. Шундан сўнг ходимлар сони қисқариб, газета нусҳаси кескин озайган. Шунингдек таҳририят идораси ҳам хусусий корхоналарга ижарага бериб юборилган.\nБош муҳаррир Соҳиба Шокированинг сўзларига кўра, “Ўш садоси” бу йил “Интимоқ” медиа маркази қарамоғидан чиққан, бироқ тўла мустақил эмас.\n“Яқин кунларда газетанинг юридик ҳужжатлари тайёр бўлади. Аввал таҳририятимиз жойлашган бинони ҳам қайтариб олишга ҳаракат қилаяпмиз. Газета ҳозир ҳафтасига 1100 нусҳада, рангли нашр этиляпти. Чунки “Интимоқ” қарамоғида тартибсиз ишлаганимиз ва тушунмовчиликлар сабаб, раҳбарият газетанинг фақат 1100 нусҳасига пул тўлаяпти”, – дейди Шокирова.\nУнинг айтишича, “Интимоқ” билан бирлаштирилгунга қадар газета 2700-3000 нусҳада нашр этилаётганди. Сайловлар даврида унинг кўлами 5000дан 25000 нусҳагача етаётган эди.\n“… Ўзбек матбуотининг жамиятга кераги бор экан, чиқариляпти. Бу йил газетамизни яна 3000 нусҳада чиқаришни режалаштиряпмиз”, – дейди суҳбатдошимиз.\nСоҳиба Шокирова “Ўш садоси” газетасига 2016 йили бош муҳаррир этиб тайинланган. У газетани ривожлантириш мақсадида қўшни Ўзбекистон ва Тожикистондаги ҳамкасблари ва ёзувчилар уюшмалари билан ҳам ҳамкорлик қилаётганини айтади. Андижон, Фарғона, Наманган вилоятлари матбуоти, Тошкентда чиқадиган “Ўзбекистон овози” газетаси, “Ўзбекистон адабиёти ва санъати” журнали ва бошқалар билан ҳамкорлик ҳақида битимлар тузилган.\n“Газетамизда илмий мақолалар, дарсликларнинг янгича талқини, ўзбек адабиётидаги янгиликларни бериб боришга ҳаракат қилаяпмиз. Бу нарсалардан Қирғизистондаги ўзбеклар бохабар бўлишлари керак, деб ўйлайман”, дейди газета бош муқаррири Соҳиба Шокирова.\nЖалолобод шаҳрида ўзбек тилида нашр этилаётган «Янги тонг» газетаси 30 йил муқаддам таъсис этилган бўлиб, вилоят маъмуриятининг расмий нашри ҳисобланади. Унда асосан вилоят раҳбарияти бажараётган ишлар ёритиб келинади. Шу билан бирга қизиқарли, оммабоп мақолалари билан минглаб мухлисларининг эътиборини қозонган.\n“Жалолобод тонги” номи билан таъсис этилган газета бугунги кунда “Янги тонг” номи билан ҳафтасига 1500-2000 нусҳада чоп этилмоқда. Нашр мухлислар билан тузилган жамоавий шартномалар асосида обуначилар ишлаган ишхона ва муассасаларга етказиб берилади.\nЖалолобод шаҳрида ўзбек тилида нашр этилаётган «Жалолобод тонги» газетаси ўз номини «Янги тонг» деб ўзгартиришга мажбур бўлди\nЎқувчилари билан доимий алоқани йўлга қўйган газета саҳифаларида 2013 йилда мамлакатдаги жойлар номлари ва одамларнинг исм-шарифларини қирғиз тилида ёза бошлагани кўпчиликда ўринли эътирозларни уйғотган. Бунинг оқибатида қатор имло хатоларига йўқ қўйила бошлаган эди. Ҳатто газетанинг номи ҳам давлат тилига мослаштириб, «Жалал-Абад тонги» деб ўзгартирилган.\nТаҳририят бу аҳволни вилоят ҳокимлиги ва давлат тили комиссиясининг талаблари сабабли юзага келганини маълум қилган. Вилоят ҳокимлиги эса буни давлат тили ҳақидаги қонун талаблари асосида амалга оширилаётганини айтган. Кейинроқ газета номи нейтрал ёзилиш имкони бўлиши учун “Янги тонг” деб ўзгартирилди.\nБу газета ҳам вилоят миқёсида тузилган давлат медиа марказига бириктирилиб, молиялаштириш ўша ташкилот орқали амалга оширилади. Бу ерда ҳам ҳозир газетани яна мустақил чиқара бошлаш масаласи қаралмоқда. Кўпчилик журналистларнинг фикрича, вилоятлардаги давлат газеталари ва телеканалларни битта давлат ташкилотига бириктириш ғояси ўзини оқламаган.\nЎш вилояти Аравон туманида “Дўстлик” газетаси ҳар ҳафта 1100 нусҳада, оқ-қора рангда нашр қилиняпти. Маъсул котиб Шуҳрат Ҳожиевнинг айтишича, 4 бетдан иборат газета 1991 йилда туман маъмурияти қошида очилган бўлсада, доим ўзини-ўзи молиялаб келган. Таҳририятда 4 ходим ишлайди. Газета фақат обуначиларига етказилади. Обунадан тушган пулга газета чиқариш тобора қийинлашиб боряпти.\nБош муҳаррир 5500 сўм ($55) маош олса, унинг ўринбосари – 4500 сўм, ҳисобчи 4000 ва оператор 3000 сўм олишини ҳисобга олсак, нашр аталган 4 ходимнинг фидоийлиги туфайлигина чиқиб турганига амин бўласиз. Газетани обуначиларга элтиб берувчи одамлар қилган ишига яраша ҳақ олади.\n“Давлат тарафидан ҳеч қандай моддий қўллов йўқ. Фақат газета расман туман маъмурияти қарамоғида бўлиб, унинг биносида бепул ўтирганимиз эвазига маъмуриятнинг расмий маълумотларини газетамизда чоп қиламиз”, – дейди Ҳожиев.\nТўла ижодий эркинлик зарур\nЎш шаҳрида жойлашган “Интимоқ” (Бирлик) телерадиокомпанияси қирғиз ва ўзбек тилларида янгилик ва дастурларни тайёрлаб эфирга узатади.\nҚирғизистон ҳукумати қарори билан 2011 йилнинг декабрида Ўш шаҳрида ташкил этилган телерадиокомпаниянинг асосий мақсади, 2010 йилнинг июнида мамлакат жанубида юз берган миллатлараро можаро натижасида ўрталарига совуқлик тушган қирғизлар ва ўзбеклар ўртасидаги муносабатларни тиклаш, бу муносабатларни яхшилаб, миллатлараро уйғунликни таъминлаш, маданиятлараро алоқаларни яхшилаш, жамиятнинг тўғри ахборотга бўлган эҳтиёжини қондиришдан иборат.\nЛойиҳанинг дастлабки босқичида ярим соатлик қирғиз ва ўзбек тилларидаги дастурлар Ўшдаги “Алмаз” радиоси орқали эфирга узатилиб турган. 2012 йилнинг августидан бошлаб эса, «Интимоқ» FM тўлқинида эшиттиришлари қирғиз, рус ва ўзбек тилларида ҳар куни эфирга узатиладиган тўлақонли радиога айланган. Кейинчалик эса телевидение ҳам ўз ишини бошлаган.\n“Интимоқ” давлат лойиҳаси ҳисобланиб, қисман бюджетдан молиялаштирилади ва халқаро донор ташкилотлар грантлари асосида фаолият олиб боради.\nЙилдан йилга давлат молияси ва донор ташкилотлар грантларининг озайиб бориши сабабли телерадиокомпания дастурлари сони кескин қисқарган ва бу ходимларнинг ҳам озайишига олиб келган. Айниқса ўзбек бўлими журналистлари саноқли қолган.\nМасалан, телекомпания очилганда унда 105 ходим бўлиб, улардан 15 нафари ўзбек бўлган. Бугунги кунда бу ерда қолган 39 ходимнинг 13 нафари ўзбеклар.\nШунингдек, моддий етишмовчилик сабаб уч тилда ишлаб келган www.yntymak.kg сайтининг ўзбек ва рус саҳифалари ҳам ўз фаолиятини тўхтатган. Бугунги кунда сайтга хабарлар фақат қирғиз тилида жойланмоқда.\nБугунги кунда компаниянинг янгиликлар дастурида ўзбек тили имлосига зид кўплаган хатоликларни кўриш мумкин. Янгиликларда респондентларнинг исм-шарифлари, ўзбек алифбосида бўлмаган “ы” ҳарфи билан ёзилади. Шунингдек, янгиликлар дастури номи ҳам қирғиз тилида “Кабарлар” деб ёзилади, гарчи ўзбек тилида “Хабарлар” ёки “Янгиликлар” дея номлаш мумкин бўлсада.\nБундан ташқари, ўзбек тилидаги янгиликларда рус ёки қирғиз тилидаги суҳбатлар таржима қилинмайди. Бу талаблар 2018 йил бошидан қўйила бошлаган. Лекин бунгача ҳам ўзбек журналистлари матн ва кўрсатувларида ўзбек тилида ўрнини босувчи сўз бўлса-да, рус ёки қирғиз сўзларини мажбуран ишлатиб келишган эди. Масалан, “вазир” сўзини “министр”, “туман” – “район” , “вилоят” – “область” ва “ҳарорат” сўзи “температура” деб ёзилар эди. Ўзбек тили имлосининг бундай қўпол равишда бузилиши каби айрим хатоликлар ҳозир ҳам телевидение фаолиятида кузатилади.\nТомошабинларнинг бу ҳақдаги эътирозларига ижодкор ходимлар шундай қилишга мажбур бўлишаётганини айтишади.\n“Янгилик дастурларимизда респондентларнинг исм-шарифларини қирғизча ёзардик. Айрим сўзларни рус ёки қирғизчада ёзиб, айтишга мажбурмиз. Сўзларнинг ўзбекчасини ишлатайлик деб, неча маротаба раҳбариятга айтганмиз, фойдаси бщлмади. Гўёки бу умумий, ҳамма тушунадиган сўзлар эмиш”, дейди исми сир қолишини сўраган собиқ ҳодим.\nБу муаммолар ҳақида 2018 йили “Америка Овози” нашрида материал чиққан. Шундан кейин телеканал раҳбари норози бўлиб, муаллифга ва менга таҳдид ҳам қилган, бироқ учрашиб, муммони муҳокама қилишдан бош тортган. Бу масалада тегишли ташкилотларга қилинган мурожаатлар ҳам натижа бермаган.\nБу масала таҳририятнинг ички сиёсати экани, унга ташқаридан кимнингдир аралашувига йўл берилмаслиги ҳақидаги бахона билан, ўзбек тилидаги дастурлар сифатини яхшилаш мақсадида айтилаёган таклифлар рад этилмоқда.\nМустақил журнал ва интернет нашрлари\nБугунги кунда Қирғизистонда 2020 йилдаги пандемиягача нашр қилинган “Ахборот” мустақил газетаси журнал сифатида, уч ойда бир марта чоп этилади. У ижтимоий бадиий, илмий нашр бўлиб, 52 бетдан иборат рангли альманах шаклида, 650 нусҳада Ўш шаҳрида нашр қилинади.\n“Журналимизнинг мундарижаси асосан адабиётга оид янгиликлардан, янги чиққан китоблар, илмий мақолалардан иборат бўлиб, унда таржималар, жаҳон адабиётидан ва ёш қаламкашлар ижодидан намуналар ҳам бериб борилади. Шунингдек, унда Ўзбекистон ва Тожикистонда ижод қилаётган инсонлар ҳақида маълумотлар, у ердаги адабиёт, янги чиққан нашрлар ҳақидаги янгиликлар, илмий мақолалар ҳам жой олган” – дейди журнал бош муҳаррири Барно Исоқова.\nЖурнал обуначиларга элтиб бериш хизмати орқали етказилади.\nЎзбек тилидаги ахборот майдонини бугун www.oqbura.org, www.uz.kloop.kg ва www.uzpress.kg каби мустақил интернет нашрлари ҳам баҳоли қудрат тўлдириб турибди. Улар республикада, дунё ва минтақада юз бераётган воқеа ва ҳодисаларни ёритиб келишади.\nЎзбек матбуоти ўтмишига бир назар\nРеспублика жанубида оммабоп ва нуфузли бўлган “ЎшТВ”, “МезонТВ”, “ДДД” телеканаллари, “Дийдор” ва “Мезон” газеталари 2010 йилнинг июнида юз берган этник низо ортидан, турли тазйиқ ва журналистлар ҳаётига таҳдидлар туфайли ўз фаолиятларини тўхтатишга мажбур бўлишган.\nБу йирик медиа ташкилотлар раҳбарлари Ҳалилжон Худойбердиев, Жавлон Мирзахўжаев ва Улуғбек Абдусаломовлар, шунингдек айрим журналистлар хориждан сиёсий бошпана олишга мажбур бўлишган.\nЎзининг бой тарихига эга ушбу телевидение ва газеталар қонли воқеаларгача ўзбек ва қирғиз халқлари ўртасида, қолаверса, аҳоли билан ҳокимият ўртасида кўприк вазифасини ўтаб келган эди. Ундан ҳам аввалроқ ўтган тарихга назар ташласак, юқорида аталган “Ленин йўли” газетаси совет даврида кунига (!) 45 минг нусҳагача чиқиб турган. Ваҳоланки, у пайтлар ўзбек аҳолиси сони ҳозиргидан анча кам бўлган.\nҚонли воқеалардан кейин халқаро ташкилотлар кўмагида ўзбек аҳолисини маълумот билан таъминлаш мақсадида қатор лойиҳалар амалга оширилган. Лойиҳа доирасида “Биз”, “Данек”, “Олам”, “Уйингизга тинчлик” газета ва варақчалари нашр қилинган. “7 канал” ва “Нур” телевидениеларида ўзбек тилида янгилик дастурлари тайёрланиб, эфирга узатилган. Бироқ моддий кўмакнинг чеклангани сабаб ушбу лойиҳалар фаолияти тўхтаб қолган.\nЎзбек тилидаги “Озодлик”, “Америка овози” ва Би-Би-Си халқаро медиа корпорацияларининг кундалик дастурларида ҳам бугун қирғизистонлик ўзбеклар ҳаётига оид хабарлар кам учрайди. Шу сабабли бугунги кунда қирғизистонлик ўзбеклар учун тезкор ва сифатли маълумот етказувчи мустақил, замонавий ўзбек матбуоти керак, деб ҳисоблаганлар сони ортиб бормоқда. Улардан бири ўшлик Соҳибжон Мамиров.\n“Қирғизистонда яшаётган сал кам бир миллионга яқин ўзбеклар ҳозир фақат Ўзбекистон каналларини кўришяпти, яъни қўшни давлат хабарларини олишяпти. Қирғизистондаги хабарларни эса ижтимоий тармоқлар орқали бошқа тилларда олади. Сабаби, Қирғизистондаги ўзбек матбуотининг сифати яхши эмас. Бизга тезкор ва сифатли ахборот етказиб турувчи мустақил, замонавий ўзбек матбуоти зарур”, – дейди Соҳибжон Мамиров.\nМинтақа ахборот майдонида ўз ўрнига эга бўлиб келаётган “Оқбура” нашрининг муҳаррири Абдумўмин Мамараимовнинг айтишича, Қирғизистон матбуотидаги энг долзарб муаммо – кадрлар масаласи.\n“Ўзбек тилидаги матбуотнинг мавқеини тиклаш учун янгича фикрлайдиган, чаққон ва ўқишга, ўсишга интилувчан кадрларни тайёрлашимиз керак. Тез орада бу масалани ҳал қилмасак, ўзбек матбуоти, журналистикаси ўз-ўзидан йўқолиб кетиш хавфи остида турибди. Масалан, Жалолободда чиқувчи “Янги тонг” газетасининг 6 ходимидан 5 нафари пенсияда. Вилоятда уларнинг ўрнини босиши мумкин бўлган ёшларни кундузи чироқ ёқиб ҳам топиб бўлмаяпти”, – дейди Абдумўмин Мамараимов.\nМамараимовнинг айтишича, бу муаммони ҳал қилиш учун яқинда “Оқбура” сайти қошида Ўзбек журналистика мактаби ташкил қилинди. Мактаб фаолияти доирасида Қирғизистондаги ижодкорлар орасидан соҳага қизиққанлар танлаб олиниб, онлайн ўқишлар ташкил қилинмоқда. Мактаб иштирокчилари амалий ишга тортилиб, тайёрлаган мақолалари сайтда чоп этилмоқда. Уларга ҳатто озроқ қалам ҳақини тўлаш ҳам қаралган.\n“Масала жуда жиддий, иш кўпдан кўра кўпроқ, – дейди суҳбатдошимиз. – Шукрки, уни ҳал қилишга интилган олиҳиммат юртдошларимиз йўқ эмас экан. Ҳозирча уларнинг кучи билан иш бошладик ва тез орада янги номлар кашф этдик. Насиб қилса, тез орада Қирғизистондаги ўзбек матбуоти яна қаддини тиклаб олади, деган ишончдаман”.\nРасмий маълумотларга кўра Қирғизистондаги ўзбеклар сони миллионга яқинлашиб қолди. Бу мамлакат аҳолисининг қарийб 15 фоизини ташкил қилади. Ўзбеклар мамлакатнинг туб аҳолиси бўлиб, сони жиҳатидан қирғизлардан кейин иккинчи ўринда турадиган йирик этник гуруҳ. Улар асосан республиканинг жанубий вилоятлари Ўш, Жалолобод ва Боткенда, қисман Бишкекка яқин Тўқмоқ шаҳрида ҳамда Иссиқкўл вилояти маркази Қорақўл шаҳрида истиқомат қилишади.


00:00 / 19.08.2010 | eski savollar | 1316\nАссалому алайкум ва роҳматуллоҳи ва барокатуҳ! Ҳурматли Устоз!Ваниҳоят бугун сизга ҳат йўллашга мушарраф қилган Аллоҳ Азза ва Жаллага Салтанатининг буюклиги қадар ва Юзининг улуғлиги қадар ҳамду санолар бўлсин. Набий ва Росулларнинг афзали бўлмиш Муҳаммад Мустафога мукаммал ва тугал солавоту саломлар бўлсин. Ўзимни мухтасар таништирсам. Мен – МуҳаммадБобур МуҳаммадСобир ўғлиман. Баъзи биродарларимиз мени юз тузилишимдан сизга қисман ўхшатишади, иншааллоҳ бошқа жиҳатлардан ҳам Аллоҳ бизни сизга ўхшатсин. Кўзларидан ёш ўрнига қон оққан юрагимизни бир парчаси Фаластинга бугун қисман ўхшаш, яна юрагимизни бир бўлаги бўлмиш Ўш воҳасиданман. Ёшим 23да. Албатта мен Шоҳимиз Мирзо Бобур ҳазратлари воҳамизни тариф этгандек тариф этмайман. Аммо тариф ўз кучида қолади.(яъни БОБУРНОМАдаги). Иншааллоҳ бу тарифни яна қайта тиклашни Аллоҳ таъоло бизларга насиб этсин. Сиздан илтимос, биздан бирон одобсизларча ҳаракат ўтса айбга буюрманг устоз. Аксинча танбеҳ, ўгитларингизга мухтожмиз. Мен сизни увайс шогирдингизман. Сизни таниганимга анча йиллар бўлган бўлсада, бугун сизга биринчи бор ҳат йўллаябман. Албатта Аллоҳ таъолонинг сиёсатига тан бермай илож йўқ. Умидим сиз билан юзма-юз кўришиб хос насиҳатларингизни эшитиш... иншааллоҳ! Алҳамдалиллаҳ, Наҳмадуҳу ва Настағфируҳу, Аллоҳ таъоло бизларни яна Рамазони Шарифга етиштирди, Рамазонгая. Бу муборак ойдаги барча марҳамату-даражотларга Аллоҳ бизларни ноил этсин, омин! Устоз, сизнинг суҳбатингизга интиқ қалбларни бир кун Аллоҳ таъоло ҳурсанд қилсин, яъни бир кун кўришиш насиб қилганида, хотиржам иймонлашиб олиш ҳам насиб қилсин, Омин!Китоб ўқиш бошқа, аммо танишувдан кейинги панд-насиҳатлар бошқада. Айни дамда бўлиб ўтган ва ҳозирда ҳам давом этаётган ноҳушликлар боис, сизни бизларга Рамазонда руҳий далда бўлувчи икки оғиз бўлса ҳам муборак насиҳатларингизга мухтожмиз. Энг яхши тилак-истакларимизни сизга тилаб қоламиз, Росулуллоҳ соллаллоҳу алайҳи васаллам ва солиҳлар нима яхшиликни Аллоҳдан сўрашган бўлса сизга ҳам ўзимизга ҳам Аллоҳдан сўраб қоламиз, Росулуллоҳ соллаллоҳу алайҳи васаллам ва солиҳлар нима ёмонликдан Аллоҳдан паноҳ сўрашган бўлса, сизга ҳам ўзимизга ҳам Аллоҳдан паноҳ сўраймиз. Албатта бизлар дуоларингиздан умидвормиз. Бир истагим – ИФТОРЛИГИНГИЗда бизни бир дуо этинг устоз. Абу_ҳанифа@маил.ру\nАллоҳ таоло истакларингиздан яхшисини ато қилсин! Биродаларингиз Рамазон ойидаги барча маърузаларни сайтга қўйишда. Ўшаларни эшитишни таклиф қиламан. Аллоҳ таоло насийб қилган пайтда мулоқатда бўлсак деган умиддамиз.\nШохимардондаги учта қабрлар\nАллоҳдан ёрдам сўраш


Ободонлаштириш бошқармаси ходимларига бериладиган мукофот миқдорлари белгиланди\nТошкент шаҳар ҳокимлиги ҳузуридаги Ободонлаштириш бош бошқармаси ҳамда Мустақиллик майдонини кўкаламзорлаштириш, ободонлаштириш ва сақлаш департаменти, шунингдек ихтисослаштирилган бошқармалар ходимларига ободонлаштириш соҳасидаги узлуксиз умумий иш стажи (узоқ муддатли хизмати) учун ҳар чоракда мукофот тўланади. Бу ҳақда Ўзбекистон Республикаси Вазирлар Маҳкамасининг «Тошкент шаҳрини ободонлаштириш ишларини ташкил этишни такомиллаштириш тадбирлари тўғрисида»ги қарорида келтирилган.\nУнга кўра, 1 йилдан 3 йилга қадар танаффуссиз ишлаган ходимларга ҳар чоракда ойлик маошининг 30 фоизи қўшиб берилади. 3 йилдан 5 йилга қадар танаффуссиз ишлаган ходимга ойлик маошининг 60 фоизи миқдорида мукофот берилади, 5 йилдан 10 йилгача стажга эга ходим учун ойлик маошининг 80 фоизи миқдорида мукофот тайинланади. 10 йилдан кўп вақт давомида хизмат қилган ходимга эса ҳар чоракда бир ойлик маошига тенг мукофот ёзилади.\nпул мукофотлари Ободонлаштириш бошқармаси


ИнтерФУТБОЛ :: Санжар Ризаев: «CAFAнинг олий мақсади – миллий жамоалар мусобақасини ўтказиш»\nСанжар Ризаев: «CAFAнинг олий мақсади – миллий жамоалар мусобақасини ўтказиш»\nЎтган ҳафта пойтахтимизда «CAFA U-16 championship» мусобақаси бўлиб ўтиб, унда Ўзбекистон, Афғонистон, Тожикистон ҳамда Қирғизистоннинг 16 ёшгача бўлган футболчилардан таркиб топган термалари иштирок этди.\nЯкунда Усмон Тошев бошчилигидаги вакилларимиз барча учрашувларда йирик ҳисобда ғалаба қозониб, ҳақли равишда турнир ғолибига айланишди.\nБиз мазкур мусобақа якунида CAFA бош котиби Санжар Ризаевдан интервью олдик.\n- CAFA томонидан ташкил этилган мусобақадан ЎФАнинг кўнгли тўлдими? Меҳмонлар қандай таассуротда қайтишди?\n- Бу саволга бироз бошқача тарзда ёндашиб жавоб беришни лозим топдим. Мусобақанинг иштирокчи термалари турнир савияси, ташкилий жиҳатларни алоҳида қайд этиб, ташаккур изҳор қилишди. Айтишим мумкин, тарихда биринчи марта ўтказилган турнир ОФК қўйган барча талабларга тўлиқ риоя қилинган ҳолда ташкил этилди.\nҚолаверса, ҳар бир иштирокчи давлат футбол федерациялари турнирни ўз расмий веб-сайтларида батафсил ёритиб боришди. Ҳатто ижтимоий тармоқларда ҳам мусобақанинг ташкилий жиҳатлари, ўтказилиши юзасидан илиқ фикрлар билдирилди. Тўғри, ўзига яраша камчиликлар ҳам бўлди. Буни инкор этмаймиз.\nБиринчи галда ўйинларнинг соат 17:00да бошланишига эътироз билдирилди. Ўзимиз ҳам бундай бўлишини истамагандик. Лекин вазият нуқтаи назаридан шундай йўл тутишга мажбур бўлдик. Бир кунда иккита ўйинни битта стадионда ўтказишга тўғри келди. Кейинги мусобақамизни соат 18:00дан олдин бошламасликка келишиб олдик ва амалда шундай ҳам бўлади.\nМусобақа якунланганидан сўнг ОФК президенти Шайх Салмон бин Иброҳим ал-Халифа CAFA президенти Умид Аҳмаджоновга, ОФК бош котиби Дато Винсдор Жон ўз ўрнида CAFA бош котиби, яъни каминага ташаккурнома билдирилган расмий мактуб йўллади.\n- Ташкилотнинг термалар нуқтаи назаридан энг кучли вакилларидан бири - Эрон жамоаси мусобақада иштирок этмади. ЭФФ бу қарорини қандай изоҳлади? Турнирда қатнашиш бўйича талабнома, яъни сўровнома форсларга қачон жўнатилганди?\n- Икки ой олдин ташкилотга аъзо барча футбол федерациялар ҳамда ассоциацияларга таклифнома жўнатилганди. Аммо Эрон томони йиллик тақвим режасини йил бошидаёқ тасдиқлаб қўйгани учун Тошкентга кела олмаслигини маълум қилди.\nШу боис ҳам CAFAга аъзо Эрон ва Туркманистон термалари илк турнирда иштирок этишмади. Лекин иккинчи мусобақамизда қатнашишларини расман тасдиқлашди.\n- Ҳакамларни бошқа давлатлардан ҳам таклиф қилиш режаси борми? Умуман, меҳмонларнинг келиб-кетиши, бу ерда яшаши кимнинг ҳисобидан қопланди?\n- Мусобақа регламентига кўра, ҳар бир аъзо мамлакатларнинг ҳакамлари ўйинларни бошқариш учун таклиф қилинади. Бу қоидага 2015 йилдан бери амал қилиб келинмоқда. Барча сарф-харажатлар эса CAFА томонидан қопланади, молиялаштирилади.\n- Саволнинг мантиқий давоми. CAFAнинг ўзи ниманинг ҳисобидан молиялаштирилади? Ҳомийларми ёки бевосита ОФК томонидан?\n- Ташкилот ФИФА, ОФК ҳамда ҳомийлар томонидан молиялаштирилади.\n- Навбатдаги мусобақа ҳам Тошкентда ўтказилади. Унда барча аъзо давлат иштирокчиларининг қатнашиши расман тасдиқландими?\n- Ҳа, бу борада бошқа муаммо бўлмайди. Яъни, йиллик тавқимдан жой олган барча ёш тоифасидаги мусобақалар тўлиқ таркибда ўтказилади.\n- Йил сўнгига қадар яна қандай мусобақаларни ўтказиш режалаштирилган?\n- 21 ёшгача бўлган футболчилардан таркиб топган термалар ўртасида турнир ўтказилади. Шунингдек, 19 ёшгача футзалчилар иштирокида ҳам. Ва йилнинг сўнгги мусобақаси аёллар жамоалари ўртасида бўлиб ўтади.\n- CAFA яқин келажакда клублар ўртасида ҳам мусобақа ўтказишни режалаштиряптими?\n- Албатта, шундай режа бор. Фақат бунга босқичма-босқич ўтиб борилади. Ҳозир олдимизда турган энг асосий вазифа бу - минтақада болалар ва ўсмирлар футболини янги босқичга кўтаришдан иборат. Бундан ташқари, аёллар футболига ҳам эътибор қаратилади.\n- Мусобақалардан ташқари, мураббий ва ҳакамлар учун ҳам семинарлар ўтказиладими?\n- Ўн олти ёшгача бўлган терма жамоалар ўртасидаги мусобақа доирасида минтақанинг «B» лицензиясига эга мураббийлари учун ўқув курслари ташкил этилди. Унга ОФК инструктори Ислом Аҳмедов раҳбарлик қилди. Курс якунида мураббийларга ОФК сертификатлари топширилди.\nОлдинда 20-31 июль кунлари ўтказиладиган U-15 терма жамоалари ўртасидаги мусобақа доирасида энди ҳакамлар учун ҳам худди шундай ўқув-амалий семинари ташкил этилади. Унда ҳар бир иштирокчи давлатдан, яъни Ўзбекистон, Эрон, Туркманистон, Афғонистон, Қирғизистон ва Тожикистондан биттадан бригада иштирок этади.\nҲакамлар назарий машғулотлар билан бир қаторда ўйинларни ҳам бевосита бошқаришади.\n- ФИФА ва ОФКнинг йиллик тақвим режаси CAFA томонидан мусобақаларни ўтказишда муаммоларни юзага келтирмаяптими?\n- Йўқ, бу борада муаммолар йўқ. Биз ҳар икки юқори ташкилотнинг йиллик тақвим режасидан келиб чиққан ҳолда бўш кунларга мусобақалар ўтказишни белгилаяпмиз.\n- Келажакда бир пайтлари бўлгани каби миллий терма жамоалар ўртасида ҳам Марказий Осиё чемпионатини ўтказиш режаси борми?\n- Шубҳасиз. Бу энг катта лойиҳаларимиздан бири.


Россия коронавирус туфайли кунига миллиард рубль йўқотмоқда\nРоссия молия вазири Антон Силуановнинг федераль божхона хизмати маълумотига таниб айтишича, мамлакат Хитойда тарқалган коронавирус туфайли ҳар куни 1 миллиард рубль йўқотмоқда.\nФото: ANDREY SAMSONOV/TASS\nРоссия иқтисодиёти Хитойда тарқалаётган коронавирус сабаб кунига 1 миллиард рубль маблағ йўқотмоқда. Бу ҳақда Россия молия вазири Антон Силуанов Россиянинг РБК телеканалига берган интервьюсида айтган.\n«Яқинда федерал божхона хизмати билан гаплашдик. Уларнинг маълумот беришича, Хитой билан ўзаро товар айирбошлаш кўрсаткичлари пасайган ва бунинг натижасида Россия иқтисодиёти ҳар куни 1 миллиард рубль зарар кўряпти. Бу коронавирус туфайли рўй бермоқда», деган Силуанов.\nРоссия молия вазирининг сўзларига кўра, ҳукуматдаги иқтисодий соҳа масъуллари коронавируснинг жаҳон иқтисодиётига салбий таъсиридан хавотирда эканини ҳам таъкидлаган.\nХитойда тарқалаётган хавфли эпидемиянинг салбий оқибатлари ҳақида гапирар экан Силуанов Россия аллақачон коронавирус оқибатларини ҳис қилаётганини айтиб ўтди. Хусусан, Хитойдан Россияга сайёҳлик оқими камайган. Бунинг оқибатида сайёҳлик соҳасидаги кўрсаткичлар тушиб кетган: «Коронавирус туфайли сайёҳлик кўрсаткичлари пасайди, бу эса катта иқтисодий йўқотишларга олиб келди. Жумладан, меҳмонхоналарнинг банд қилиниши, транспорт хизматларини кўрсатиш, чакана савдода қўшимча даромад, ҳаммаси пастлади. Авиаташувчилар зарар кўраётганини айтиб бонг урмоқда, хуллас вирус деярли ҳаммага зарар келтирди»,— дейди молия вазири.\nСилуановнинг фикрига кўра, коронавирус эпидемияси Россия иқтисодиётига янада салбий таъсир кўрсатиши мумкин, аммо унинг кўлами Россия иқтисодига таъсир кўрсатадиган даражада бўлмайди: «Вазият кейинчалик қандай тус олиши карантин ва Хитойда хавфли касаллик билан боғлиқ вазият қанча давом этишига боғлиқ. Ишончим комилки, ҳозирги ҳолат Россия ҳукумати ишлаётган вазифаларнинг бажарилишига жиддий таъсир қилмайди».\nАввалроқ «Citi» таҳлилий иқтисодчилар гуруҳи мутахассислари коронавирус сабаб Хитойга нефть экспорти камайиши жаҳон бозорида нефть нархи пастлаши ва бу ҳолат Хитойга нефть сотадиган асосий давлат бўлган Россиянинг иқтисодий ўсишини ҳам секинлатиши ҳақида ҳисоботларни эълон қилган эди. Россия ҳукумати эса жорий йил 13 февралда 2020 йил учун иқтисодий ўсиш суратини 1,7-1,9 фоиз ўртасида бўлади деб ҳисобот берди.\nБугун нафақат Россия иқтисодиёти, балки бутун дунё иқтисодиётига хавф солаётган коронавирус яқин орада бартараф бўлмаса, Россия иқтисодиёти ўсиш кўрсаткичи ҳукумат берган ҳисоботдагидан пастроқ бўлиши мумкин.\nХитой дунёдаги энг йирик хомашё истеъмолчиси ҳисобланади. Коронавирус туфайли Хитой иқтисодиётининг ўсиши секинлашди. Оқибатда иқтисоди Хитойга бевосита боғлиқ бўлган, яъни бу мамлакатга катта миқдорда хомашё сотадиган давлатлар иқтисодиётида ҳам пасайиш кузатилмоқда. Буларнинг барчаси йиғилиб дунё иқтисодиётида пасайиш юз беришига олиб келяпти.\nРоссия иқтисодиёти ҳам Хитой билан чамбарчас боғланган. Шу боис, коронавирус ортидан келиб чиқаётган иқтисодий зарар айниқса Россияга сезилмоқда. Хитойлик сайёҳлар оқимининг тўхташи, Хитой Россиядан олаётган нефть миқдори камайиши, ўзаро товар айирбошлаш кўрсаткичлари тушиб кетиши, Россия иқтисодиётига акс таъсир кўрсатди.\nХитой Россия ташқи савдосида биринчи ўринда туради. 2019 йилда икки давлат ўртасидаги ўзаро товар айирбошлаш ҳажми 110,75 миллиард АҚШ долларга етди. Бунда 49,7 миллиард доллар Хитой экспортига, 61,05 миллиард доллари эса Россия экспортига тўғри келади. Икки давлат ўртасидаги товар айирбошлаш кўрсаткичи илк марта 2018 йилда 100 миллиард АҚШ долларидан ошганди, аммо бу йил кўрсаткичлар 100 миллиардлик маррадан ўтиши қийин бўлиши мумкин...\nКоронавирусдан даволашда безгакка қарши препаратлардан фойдаланилмоқда\nХусусий лаборатория ходимларини уйга чақириб, коронавирусга тест топшириш мумкинми?


“Инновацион ғоялар етакчиси” кўкрак нишони ғолиблари билан танишинг\nХабарингиз бор, жорий йилнинг октябрь ойида бўлиб ўтган “Innoweek.uz-2019” – инновацион ғоялар ҳафталиги доирасида “Инновацион ғоялар етакчиси” кўкрак нишони ғолибларини тақдирлаш маросими бўлиб ўтди. “Инновацион ғоялар етакчиси“ кўкрак нишони “Фаол тадбиркорлик, инновацион ғоялар ва технологияларни қўллаб-қувватлаш” йилида таъсис этилган бўлиб, у инновацион ғоя ва технологияларни ривожлантириш ва уларни амалиётга татбиқ этишга муносиб ҳисса қўшган ёш олимлар ва талабалар ҳамда ташаббускор фуқароларнинг инновацион фаолиятини рағбатлантириш ва эришган ютуқларини муносиб тақдирлаш мақсадида берилади.\nТақдирланган номзодлар билан сизларни таништириш мақсадида расмий саҳифаларимизда улар ҳақида маълумот бериб борамиз.\nДемак, танишинг, “Инновацион ғоялар етакчиси” кўкрак нишони ғолиби — Самадов Азиз Илхомович.\nУнинг "Интеллектуал факультет" лойиҳаси ўқувчилар ва ўқитувчиларни ижтимоий жиҳатдан ҳимоя қилиш, шунингдек, янги инновацион технологияларни жорий этиш ва бутун ўқув жараёнини автоматлаштириш орқали таълим тизими самарадорлигини оширишга қаратилган. Талаба ўқувчилар давоматини назорат қилишнинг автоматлаштирилган тизими яратилган бўлиб, у ўз навбатида талабаларнинг ривожланиши учун кўмаклашади.\nА.Самадов Самарқанд шаҳрида туғилган, 2015 йилда Самарқанд давлат университетига ўқишга кирган. У нафақат ўқишда, балки спорт ва жамоат ишларида хам фаол иштирок этгани учун бир неча бор фахрий ёрлиқ ва дипломлар билан тақдирланган. Жумладан:\n2017 йили “ORIENTAL CONTRIBUTION TO THE WORLD CIVILIZATION” тадбирида қатнашиб, 3-ўринни қўлга киритгани учун диплом билан тақдирланган;\n2017 йили Самарқанд вилояти тараққиётига қўшган самарали ҳиссаси ҳамда ижтимоий-сиёсий ҳаётдаги фаол иштироки учун Самарқанд вилоят ҳокимининг фахрий ёрлиғи билан тақдирланган;\n2017 йили Ўзбекистон Республикаси Интеллектуал мулк агентлиги “Талабаларнинг давомати ва ўзлаштириши” ЭХМ учун ахборот тизимини патентлаштирди;\n2017 йили Ўзбекистон Республикаси Интеллектуал мулк агентлиги “Олийгоҳ ўқув бўлими” ЭХМ учун ахборот тизимини патентлаштирди;\n2017 йили Ўзбекистон Республикаси Интеллектуал мулк агентлиги “Аноним сўровнома” ЭХМ учун ахборот тизимини патентлаштирди;\n2018 йили ўқиш жараёнига киритган инновацион ғоялари учун табиий фанлар йуналиши Ўзбекистон Республикаси президент стипендияси совриндори.\nИнновацион ривожланиш вазири Бухоро давлат университетида ол…\nҲарбий соҳа – катта таълим ва тарбия даргоҳидир\nИнновацион ривожланиш вазири «Маҳмудхўжа Беҳбудий ва жадид м…


Apple | Futura – ҳаммаси ахборот технологиялари, маркетинг ва стартаплар ҳақида Apple – Futura – ҳаммаси ахборот технологиялари, маркетинг ва стартаплар ҳақида\nSamsung ва Apple смартфонлари соғлиқ учун хавфли деб топилди\nАҚШнинг алоқа бўйича федерал комиссияси лабораторияси Samsung ва Apple компанияларининг баъзи мобиль телефонлари чиқарадиган нурланиш АҚШда нурланишга ўрнатилган меъёрлардан бир неча марта ошишини тасдиқловчи тадқиқот ўтказди. Шундан кейин FeganScott юридик компанияси икки компанияни “истеъмолчилар соғлиғига хавф солаётгани” учун судга беришга қарор қилган. Юридик компания бош менежери Бет Феганнинг таъкидлашича, компаниялар бундай ҳаракатлар учун жавоб беришлари […]\n24 dekabr 11:19\nApple 2020 йилда 5та янги iPhone моделини тақдим қилади – ОАВ\n2020 йилда Apple компанияси бирданига 5 та янги iPhone моделини чиқаради. Бу ҳақда Мин-Чи Куо исмли инсайдер маълум қилди. Аввалроқ компания янги гаджетини 2020 йил баҳорида чиқаришни режалаштираётгани маълум қилинган. Дастлабки маълумотларга кўра, янги iPhone 4,7 дюймли суюқ кристалли экран, А13 процессори, 3 Гб тезкор хотирага эга бўлади. Унда бор-йўғи битта камера бўлади. Қолган 4 […]\n9 dekabr 17:02\nApple 2019 йилнинг энг яхши ўйин ва иловалари рейтингини тузди\n«Apple» компанияси 2019 йилнинг энг яхши ўйин ва иловалари рейтингини тузди. «iPhone» учун иловалар орасида энг яхшиси дея фойдаланувчиларга фотосуратларни кутиш тартибида олишда кўмаклашувчи «Spectre Camera» топилди. «Айфон» учун энг яхши ўйин — «Sky: Children of the Light» квести. «iPad» учун иловалар орасида скетчлар чизувчи «Flow by Moleskine» етакчи, ўйинлардан эса «Hyper Light Drifter» пешқадам бўлди. «Mac» учун энг зўр илова — GRIS. У «Affinity Publisher» график маҳсулотида […]\n4 dekabr 20:33\nApple яна дунёнинг энг қимматбаҳо компаниясига айланди\nApple компанияси бозор капиталлашуви 1 трлн доллардан ошган дунёдаги илк компания бўлганди. Сўнгра ушбу кўрсаткичга Amazon ва Microsoft компаниялари ҳам эришган ва шундан кейин етакчилар дам-бадам алмашиб турган. Apple етарлича узоқ вақт 2- ёки 3-ўринни эгаллаб келди ва яқинда яна дунёнинг энг қимматбаҳо компанияси мақомини ўзига қайтарди. Охирги маҳал компаниянинг акциялари нархи тўхтовсиз кўтарилмоқда ва […]\n18 noyabr 13:16\nApple янги AirPods Pro қулоқчинларини тақдим этди\nApple компанияси янги AirPods Pro қулоқчинларини тақдим этди. Қулоқчинларнинг янги авлоди фаол шовқинни пасайтириш ва яхшиланган овоз функцияларига ҳамда янгиланган корпусга эга бўлган. Янги қурилма симсиз бўлиб, тўпламдан уч хил ўлчамдаги ёстиқчалар жой олган, қулоқчин эгасининг қулоқ ўлчамларига қараб уларни мослаштиришга имкон беради. Компания томонидан таъкидланишича, янги қулоқчинлар ички ва ташқи босимни тенглаштириш учун инновацион […]\n31 oktyabr 16:50\nmacOS файлларида тасодифан MacBook Pro 16 дизайни аниқланди\nmacOS Catalina 10.15.1 Beta файлларининг янги версиясида Apple чиқариши кутилаётган янги ноутбук тасвирлари аниқланди, деб ёзади Hi-Tech.Mail.Ru нашри. Янги MacBook Pro 16 ингичка ҳошияли бўлади, янги турдаги клавиатура ва катталаштирилган экран билан жиҳозланади. Таҳлилчи Мин-Чи Куонинг ёзишича, MacBook Pro 16 2020 йилнинг биринчи чорагида намойиш қилинади.\n21 oktyabr 12:15\nАҚШда Macbook ишлаб чиқаришни бошлайди\nЯнги Mac Pro АҚШ ҳудудида ишлаб чиқарилади. Бу ҳақда Apple блогида маълум қилинди, деб ёзади Кун нашри. Ноутбук Техас штатидаги Остин шаҳрида ишлаб чиқарилади. Қайд этилишича, Apple ноутбукининг аввалги модели Остинда 2013 йилдан ишлаб чиқарилган. «Mac Pro — Apple’нинг энг кучли компьютери ва уни Остинда ишлаб чиқаришдан фахрланамиз», — деди корпорация раҳбари Тим Кук. Хабарда айтилишича, […]\n25 sentyabr 11:28\nApple янги iPhone’ларни тақдим қилди\nApple компанияси Купертинодаги тақдимотида 3 та янги смартфони – iPhone 11, iPhone 11 Pro ва iPhone 11 Pro Max’ни тақдим қилди. Янги iPhone 11 яна битта камера – 12 Мпли кенг бурчакли камера олган. У қоронғи хонада ёки тунда олинган суратлар сифатини оширишга имкон берувчи Night Mode режими билан жиҳозланади. Шунингдек, модел 2 карра катталаштирувчи […]\n12 sentyabr 10:51\nApple айфонлардаги “олма” белгисини одатдаги жойидан бошқа ерга кўчиради\nApple компанияси янги iPhone11 смартфонлари орқа томони дизайнини, жумладан компания логотипи бўлган “олма” шакли жойлашувини ўзгартириши мумкин. Bloomberg ходими Марк Гурманнинг таъкидлашича, смартфоннинг орқа томонида нафақат квадрат шаклидаги камералар пайдо бўлади, балки “олма” шакли орқа томоннинг қоқ ўртасига кўчирилади. Айни вақтда логотип смартфонларнинг юқори чеккасига яқин жойлашган. Маълум қилинишича, бундай ўзгартириш бежизга қилинмаяпти. Гап шундаки, […]\n9 sentyabr 19:27\nApple Netflix, Disney ва HBO компанияларини ортда қолдириб, ўзининг стриминг сервиси учун оригинал сериал ва фильмлар яратиш учун ўз бюджетини бир неча бор оширди, деб ёзади Дарё Forbes нашрига таяниб. Натижада Apple TV+ учун суратга олинган Женнифер Энистон ва Риз Уизерспун иштирокидаги «Эрталабки шоу» сериали эпизоди «Тахтлар ўйини»нинг финал мавсумидан ҳам қимматга тушган. Хабарда айтилишича, Apple ўзининг […]\n22 avgust 22:41\n2020 йил ўзбек киберспорти учун ғалаба билан бошланди\nМетеорологлар 5G технологиясидан хавотир билдиришмоқда\nМишустиннинг биргина сўзидан кейин Яндекс акциялари тарихий максимумдан ошиб кетди\nHuawei P40 ва P40 Pro моделларининг қайси рангларда чиқиши ошкор этилди\nAlphabet капитализацияси $1 трлнга етди\n2099 йилгача технологиялар дунёсида нималар ўзгаради? (башоратлар)\nЎзбекистонда фуқаронинг расмидан ўзининг рухсатисиз фойдаланиш мумкинми?\nАмерика махсус хизмати «Windows»даги дарзни аниқлади\nSamsung Ҳиндистонда 500 млн долларлик завод қуради\nTesla компаниясининг бозор капитализацияси илк марта 100 млрд доллардан ошди


“Ўзбекнефтгаз”: Муборак нефть ва газ қазиб чиқариш бошқармасида 2 миллион куб метрга яқин табиий газ қазиб олиш ҳажмининг қисқариши олди олинди (Фото) — Teletype\nХусусан, Муборак нефть ва газ қазиб чиқариш бошқармасига қарашли “Зеварда” сиқув компрессор станциясининг Газ ҳайдаш агрегатидаги “АИ-336-2-8” русумли газтурбинали двигателда носозлик юзага келганлиги сабабли ишдан тўхтатилган эди.\nУшбу сиқув компрессор станциясининг асосий вазифаси “Зеварда” мажмуасидаги қудуқлардан келаётган паст босимли газларни “Муборак” газни қайта ишлаш заводига қайта ишлаш учун юборишдан иборат. Станциядаги газ ҳайдаш агрегатларининг биттасини ишдан тўхтаб қолиши кунлик 2 миллион куб метрга яқин табиий газ қазиб олиш ҳажмининг қисқаришига олиб келади.\nБошқарманинг малакали мутхассисларидан иборат гуруҳ двигателни текшириб, ундаги қувватловчи турбина ишга яроқсиз ҳолатга келиб қолганлигини аниқлашди. Тезкор қарорлар натижасида станция омборида турган таъмирталаб двигателдан яроқли эҳтиёт қисмлар ечиб олиниб, ишдан тўхтатилган двигателга ўрнатилди.\nТаъмирлаш ишлари бошқарма мутахассислари томонидан ишлаб чиқарувчи заводнинг йўриқномаси асосида тез фурсатда ишчи ҳолатга келтирилиб, тезкор фурсатда ишга қўшиб юборишга эришилди. Бу эса ўз навбатида дивигателни таъмирлаш учун сотиб олинадиган импорт эҳтиёт қисмлари ва уларни ўрнатишга жалб этиладиган чет эл мутахассислари учун сарфланадиган харажатларни тежашга ёрдам берди.\nТаъмирлаш ишлари натижасида Газ ҳайдаш агрегатини узлуксиз, бир меъёрда ишлашини таъминланишига ҳамда табиий газ қазиб олиш ҳажмининг қисқаришининг олдини олишга эришилди.\nМаълумот учун: “Зеварда” сиқув компрессор станцияси Қашқадарё вилояти Миришикор тумани ҳудудида жойлашган бўлиб, 4 та газ ҳайдаш агрегатларига эга. Унинг йилик қуввати 2 млрд куб метр табиий газни ҳайдаб беришни ташкил этади. Станцияга 2007 йилда Украина давлатининг “Сумское НПО” АЖ ва “Мотор Сич” АЖ заводларида ишлаб чиқарилган Газ ҳайдаш агрегатлари ўрнатилган ва ишга туширилган.


Чилонзор туманидаги мактаб ошхоналарини ижарага бериш бўйича танлов эълон қилинди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Чилонзор туманидаги мактаб ошхоналарини ижарага бериш бўйича танлов эълон қилинди\t10:52, 09 июнь\tЎзбекистон Республикаси Вазирлар Маҳкамасининг 2016 йил 2 майдаги “Умумий ўрта ва ўрта махсус, касб-ҳунар таълими муассасаларида соғлом овқатланишни ташкил этишни янада такомиллаштириш чора-тадбирлари тўғрисида”га 132-сонли қарорига мувофиқ Чилонзор туманидаги умумий ўрта таълим мактабларида соғлом овқатланишни ташкил этиш мақсадида мактаб ошхоналарини ижарага бериш бўйича танлов эълон қилади. Бу ҳақда Тошкент шаҳар ҳокимлиги расмий сайти хабар бермоқда. Танловда давлат рўйхатидан ўтган, махсус моддий техник базаси (замонавий технологик жиҳозлар)га эга ҳамда таомлар тайёрлаш технологияси бўйича малакали мутахассислари мавжуд бўлган талабгорлар иштирок этишлари мумкин.\nТанлов учун ҳужжатлар 10 июль куни кеч соат 18:00 га қадар Чилонзор туманидаги Халқ таълими бошқармасида қабул қилинади. Тендер комиссияси 2016 йил 21 июль куни соат 10:00да Чилонзор тумани 1-мавзе, 9-уй манзилида жойлашган 66-сонли махсус меҳнат мактаби биносида ўтказилади. Умумтаълим мактаблари ошхонаси танловига қўйилаётган Чилонзор туманидаги таълим муассасаларнинг рўйхати ва манзили билан ҳокимлик сайтида танишиш мумкин.


Исмлар сонини ҳисоблашга кетган вақт: 0.014013 сек.\nАбдухорис (Abduxoris) » арабча » ўғил бола\nасровчининг, қўриқловчининг қули.\nАбдухорун (Abduxorun) » арабча » ўғил бола\nХоруннинг қули. Қаранг Хорун.\n229 Синоним: Номаълум Ўз вариантингизни киритинг.\nАбдушайх (Abdushayx) » арабча » ўғил бола\nдиний йулбошчи, сардорнинг қули.\nАбдушамс (Abdushams) » арабча » ўғил бола\nқуёшнинг қули, қуёшнинг мафтуни.\nАбдушараф (Abdusharaf) » арабча » ўғил бола\nшону шавкатлининг, обрў-эътиборлининг қули.\n175 Синоним: Номаълум Ўз вариантингизни киритинг.\nАбдушариф (Abdusharif) » арабча » ўғил бола\nулуғ ва мурувватлининг қули.\nАбдушер (Abdusher) » арабча, форс-тожикча » ўғил бола\nжасур ва қудратлининг қули.\nАбдушокир (Abdushokir) » арабча » ўғил бола\nАллоҳга шукрлар айтувчи, шукур қилувчи қул, банда.\nАбдушоҳид (Abdushohid) » арабча » ўғил бола\nҳамма нарсани кўриб турувчи ва унга гувоҳнинг, яъни Аллоҳнинг қули.\nАбдушукур (Abdushukur) » арабча » ўғил бола\nҳар кимга ўз ҳақини, улушини ажратиб берувчининг қули.\n465 Синоним: Номаълум Ўз вариантингизни киритинг.\nБошига ⇦ Олдинги 13 14 15 16 17 18 19 20 21 Кейинги ⇨ Охирига (1494)


Олимлар фалажни даволашнинг йўлини топишди » Ўзбекистон янгиликлари – Zamin.uz\n10 ноябрь 2016, 14:20\nОлимларнинг халқаро гуруҳи электростимуляция ва жисмоний машқлар мажмуаси ёрдамида фалажни даволаш йўлини ўйлаб топишди. Тажриба фалаж бўлиб қолган макака (маймун тури)да ўтказилди ва унинг натижалари Nature илмий журналида эълон қилинди.\nОлимлар миядан келаётган сигналларни қабул қилишга ва уни тананинг фалаж бўлиб қолган қисмига йўналтиришга мўлжалланган махсус чип ўйлаб топишди. Бу сафар олимлар ўз ишланмаларини умуртқа жароҳати сабаб фалаж бўлиб қолган макакада қўллашди.\nТадқиқотчилар томонидан ишлаб чиқилган чип тана ҳаракатини бошқарадиган нейронлар занжирини қайта ҳаракатга келтиришга ундайди. Мазкур методни қўллаш илдиз ҳужайраларига зарар етказмасдан ёки жарроҳлик усулига мурожаат этмасдан фалажни даволаш имконини беради.\nТеглар: ёки мўлжалланган чип машқлар қабул мурожаат\nЯнгиликлар » Жамият » Олимлар фалажни даволашнинг йўлини топишди


ИнтерФУТБОЛ :: Легионерларимиз: Убайдуллаев фақат чиройли гол уради\nЛегионерларимиз: Убайдуллаев фақат чиройли гол уради\nСардор Рашидов ОФК кубоги ярим финалида. «Қувайт СК» клуби ОФК кубоги-2021 «Ғарб» минтақаси финали (турнир ярим финали мақомида)га чиқди. Таркибида Сардор Рашидов ўйнайдиган жамоа бу ҳуқуқни ўз майдонида «Ал-Салт» (Иордания)ни 2:0 ҳисобида енгиб, қўлга киритди. Тўғри, ҳамюртимиз ушбу баҳсда иштирок этмади. «Қувайт СК» энди «Ғарб» зонаси финалида Баҳрайнда «Ал-Муҳаррақ» меҳмони бўлади.\nЧалқанча зарба билан гол. БАТЭ Беларусь чемпионати 24-турида «Рух» билан сафар ўйинида аламли тарзда очко йўқотди - 2:0 ҳисобида олдинда бора туриб, якунда ғалабани қўлдан чиқарди (2:2). Борисов жамоаси бошланғич таркибида майдонга тушган Шаҳбоз Умаров 66-дақиқада ўз ўрнини захира вакилига бўшатиб берди. «Энергетик-БГУ» эса «Витебск»ни қабул қилди ва 2:2 ҳисобини қайд этди. Бу баҳсда мезбонлар ҳужумида Шаҳзод Убайдуллаев - Бобур Абдухолиқов жуфтлиги ҳаракатланди. 42-дақиқада Шаҳзод айнан Бобурнинг узатмасидан кейин акробатик зарба воситасида ҳисобни 1:1га етказди. Умуман, Убайдуллаев тўлиқ вақт майдонда тўп сурди, Абдухолиқов эса 66-дақиқада алмаштирилди. Жамоа сафидаги яна бир вакилимиз Дониёр Абдуманнопов бел соҳасидаги жароҳат туфайли четда қоляпти.\nЯгона гол кифоя... «Ал-Наср» Саудия Арабистони Премьер-лигаси навбатдаги турида «Ал-Батин»ни қабул қилиб, 34-дақиқада Талиска томонидан урилган ягона гол эвазига 3 очко олди. Жамоа ярим ҳимоячиси Жалолиддин Машарипов бу ғалабага доимгидек, 90 дақиқалик фаол ҳаракати билан ҳисса қўшди.\n«Ўзбекча дерби»да Искандеров ғолиб... Ж.Корея «К»-лигаси 32-турида икки ҳамюртимиз майдонда тўқнаш келди. Аниқроқ айтсак, «Сеонгнам» ва «Канвон» ўртасидаги баҳсда мезбонлар ярим ҳимоячиси Жамшид Искандеров 86 дақиқа тўп сурган бўлса, меҳмонлар ҳимоячиси Рустам Ашурматов тўлиқ вақт ҳаракатланди. Натижага келсак, якунда «Сеонгнам» 2:0 ҳисобида ғалаба қозонди - «ўзбекча дерби»да Искандеров устун.\nШукуров - гол ассистенти. «Шаржа» клуби БАА Про-лигаси 5-турида «Ал-Жазира» майдонига сафар уюштириб, иродали ғалабани тантана қилди - 2:1. Диққатга сазовор томони, 82-дақиқада ҳисобни тенглаштирувчи голга Отабек Шукуров ассистентлик қилди. Умуман, ҳамюртимиз майдонда 90 дақиқа давомида тиним билмади.\n«Шериф» яққол устун. Молдова чемпионати 11-туридан ўрин олган «Шериф» - «Флорешть» ўйини 4:0 ҳисобида якунланди. Тирасполь клубида ижара муддатини ўтаётган ҳужумчи Жасур Яхшибоев асосий таркибда майдонга тушиб, 62-дақиқагача тўп сурди. «Шериф» кейинги турда «Динамо-Авто» меҳмони бўлиб, мезбонларни 7та жавобсиз гол билан «сийлади». Яхшибоев бунисида 67-дақиқада захирадан майдонга тушди. Эслатиш керак, «Шериф» бугун ЧЛ гуруҳ босқичи 2-тури доирасида «Реал» меҳмони бўлади.\nНатижа бобида беқарорлик. «Рома» «А» серия 5-туридан ўрин олган ўйинда «Удинезе»ни 1:0 ҳисобида енгди. «Бўрилар» ҳужумчиси Элдор Шомуродов «Стадио Олимпико» аренасида ўтказилган ушбу учрашувнинг атиги 86-дақиқасида майдонга туширилди. Якшанба куни эса Жозе Моуриньо шогирдлари «Рим дербиси»да «Лацио»га ютқазишди - 2:3. Ҳамюртимиз ўйинга яна захирадан қўшилди, фақат эртароқ (64-дақиқада).\n10:10 «Ливерпуль» Беллингемга таклиф тайёрламоқда (0)\n09:09 Хави ўрнига Хави Грасия! (0)\n08:08 Хендерсон «Аякс»га ўтиши мумкин (0)\n07:17 Эътироф: Шунчаки, ЕЧЛ 2021/2022 феномени (0)\n06:38 ЕЧЛ. 6-тур: Босқич якунидаги юлдузли рекордлар (0)\n06:06 «Салернитана» «А» Сериядан четлатилишга яқин (0)\n04:14 Рўзиқул Бердиевга фахрий профессор унвони берилди (0)\n03:30 Каха Каладзе: «Милан»нинг ютуғи - Ибрани олиб қолгани» (0)\n02:51 Штрубер «МЮ»га ўтишдан бош тортди (0)\n00:49 «Реал»га ўтиш тобора яқинлашмоқда (0)\n23:13 Леванинг Месси гапига муносабати... (0)\n22:12 Ришарлисон Коутиньо билан тенглашиб олди (0)\n21:11 «Лестер» скаутлари «Юве» ўйинида (0)\n20:10 Карим «Барса»ни рад этди (0)\n19:08 Альба мухлисларини ҳайратда қолдирди (0)\n18:08 «Аякс» Бергвейнни ижарага олмоқчи (0)\n17:07 Аспиликуэта билан музокаралар муваффақиятли кечди (0)\n16:06 «Саутгемптон» билан бир ойлик шартнома... (0)\n15:05 Шмидт «Лейпциг»ни бошқаришдан бош тортди (0)\n14:04 IFFHS ҳам Педрини танлади (0)\n13:00 Дембеле учун курашга «Тоттенхэм» қўшилди (0)\n12:12 Бэйл сафга қайтди (0)\n11:11 Мертенс кетмоқчи эмас... (0)\n10:10 Клод Пюэль истеъфога чиқарилди (0)\n09:49 Араб Миллатлар кубоги-2021. 1-2-турлар: Осиё - Африка рақобати (0)


Ўзбекистон 2020 йилда жами $5,8 миллиардлик олтин экспорт қилди - UzNews.uz\n26 февраль, 21:24 352 0\nЎтган йилнинг якунлари бўйича жами экспорт ҳажми 15,1 млрд АҚШ долларини ташкил этган.\nЎзбекистоннинг 2020 йил якунлари бўйича ташқи савдо айланмаси 36,3 млрд долларни ташкил этди (2019 йилга нисбатан 13 фоизга кам). Бунда, жами экспорт ҳажми 15,1 млрд доллар (2019 йилга нисбатан – 13,4 фоизга кам), олтин экспортини ҳисобга олмаганда – 9,3 млрд долларни (2019 йилга нисбатан – 30 фоизга кам) ташкил этди.\nБу ҳақда Иқтисодий тараққиёт ва камбағалликни қисқартириш вазирлиги эълон қилган “2020 йилда Ўзбекистон иқтисодиёти ривожланишининг тенденциялари ва 2021 йилга мўлжалланган прогнозлар шарҳи”да маълум қилинди.\nЎтган йил давомида олтин экспорти 5,8 млрд доллар (2019 йилда 4,9 млрд доллар)ни ташкил қилиб, умумий экспорт ҳажмининг 38,4 фоизи (2019 йилда 28,2 фоизи)ни ташкил қилди.\n2020 йилда олтиннинг жаҳон бозоридаги нархи кескин кўтарилиши натижасида экспорт ҳажмининг пасайишини бироз юмшатишга ёрдам берган.\nАммо экспортнинг кескин пасайишига унинг таркибидаги энергия ташувчилар (79,8 фоизга), хом ашё (19 фоизга), инвестицион товарлар (2,4 фоизга) ва Ўзбекистонга ташриф буюрган сайёҳлар сонининг кескин қисқариши натижасида хизматлар (41,7 фоизга) экспортининг камайиши салбий таъсир кўрсатди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Уч қиз”нинг фарёди\t15:53, 28 июнь\tБу воқеани бизга сурхондарёлик мухлисамиз Азиза Худоёрова ёзиб юборган. Мактуб ўзига хослиги ва ғайриоддийлиги билан эътиборимизни тортди. Эҳтимол, сиз ҳам бу каби ҳодисаларга дуч келгандирсиз. Бизга ёзиб юборинг, дея хатни эътиборингизга ҳавола қиламиз.\nБу воқеа элас-элас ёдимда қолган. Боиси, жуда кичкина бўлганман. Чамамда беш-олти ёшда бўлсам керак. Бувим хасталанавергач, шифокорлар “Ҳаво алмаштирсин, вақтинча бўлса ҳам четроқ, тоғли қишлоқларга бориб яшаб туринглар”, дебди. Биласиз, қишлоқ жойларда ортиқча, ижара уйнинг ўзи бўлмайди. Одамларда ўзлари яшашлари учунгина уй қурадилар. Вақтинча яшаб туриш учун хона топилиши мумкин, лекин оилавий яшаш учун бус-бутун ҳовлини ижарага топиш мушкул. — Кичикроқ бўлса ҳам уй сотиб оламизми? — деди отам бувимга маслаҳат солиб. — Шаҳар четидаги бир хонали уйни сотсам, қишлоқдан ҳовли бераркан.\n— Қишлоқдаги ҳовли ҳам мулк бўлади, эна. Истаган вақтингизда сотсангиз пул, яшасангиз жой. Биз бирибир бир-икки ойга бормаймиз. Сиз соғайгунингизча, бир-икки йил яшаймиз. Ҳаммамиз борамиз. Шундай экан, муқим яшаш жой керак бизга. — Болаларингнинг мактаби нима бўлади?\n— Бўлмаса, ростдан ҳам оладиган бўлсанг, бир йўли яхши жойдан ол. Тоққа яқин бўлсин. Бир умр қоладиган, бориб дам олиб келадиган хонадонларинг бўлиб қолсин, — насиҳат қилди бувим. Шу билан отам таниш-билишларини ишга солиб, тоғ бағрида жойлашган қишлоқлардан уй суриштира бошлади. Аксига олиб, қишлоқларда унча-мунчага уй сотилмас экан. Икки ой ўтди ҳамки, сотиладиган уй топилмади. Бувимнинг эса соғлиғи ёмонлашди.\nЎша куниёқ биз кўч-кўронимизни йиғиштиришга тушдик. Ҳамма нарса кераклидек туюлади. Отам “Унча кўп нарса олманглар”, дейди. Биз олаверамиз. Кулиша-кулиша отам топган жойга келдик. Тоғнинг орасида, салқин, дарахтзор ичидаги уч хонали уй экан. Сал нарида учта тик қоясифат тош бор. Одам гавжум. — Онахон битта хонада ётиб тураверсин. Зиёратчилар уйга кирмайди, ташқарида, дарахтлар тагидан қайтиб кетишади, — дейишди. Биз дарҳол жойлашишга киришдик. Отам бизга мактабни гаплашгани кетдик. Ул-бул қилгунимизча кеч тушди. — Мактаб сал узоқ экан. Эрталаб ишга кетаётганимда ўзим олиб кетаман, сизларни, — деди отам. Ўша кеч чарчоқ ва ҳаяжон билан ҳеч нарса сезмадик. Аммо эртасига, ундан кейин кечаси ухлай олмайдиган бўлдик. Бир-икки кун отам индамай юрди. Охири зиёратгоҳдаги нарсаларга кўз-қулоқ бўлиб юрадиган ходимдан сўради:\n— Мен сизга бошида, қўрқмасангиз яшайверинг, дедим-ку! Бу ер “Уч қиз” зиёратгоҳи. Анув уч тошни бир пайтлар душмандан қочган уч опа-сингилнинг тош қотган танаси дейишади. Айримлар бунга ишонмайди. Шунчаки, тош-да, дейди. Лекин бу ернинг хосиятини ҳали кўрасиз. Онангиз соғайиб кетади. Фақат қўрқманг. Кечаси шу уч қизнинг “оҳ-воҳи”га чидай олсангиз бўлгани. Бу безиён. Овоз бор фақат. Мана мен неча йилдан буён қоровуллик қилиб ётаман-ку! Кўпчилик қўрқиб кетиб қолади. Лекин бу ернинг ҳавосида нимадир бор. Ҳар қандай одам шифо топади, суви ҳам даво...


Esdalik.uz - ёшлик илҳомлари » Мақолалар » Азим Суюн ва Ғилон\n2017 йилнинг январ-февраль ойлари қишлоқдан Пойтахтга иш излаб келган, айни Салим ака қўнғироқ қилган кунларда ғирт бекор эдим. “Жон” деб рози бўлдим. “Қайдасан, Дўрмон”, дея йўлга отландим. Қалбимни ажиб туйғулар қуршаб олди. Улуғ бир шоирга шогирд сифатида ёнида туриш масъулияти мени енга бошлади. Йўл-йўлакай нима ҳақида гапиришни ўйлаб бордим. Устоз Азим Суюннинг Дўрмондаги ўша дарвозаси ҳамиша очиқ бўлган уйига ҳеч бормаган, у ерда бўлиб турадиган йиғинлар, адабиётимизнинг фахрига айланиб улгурган шоирлар, адабиётшунослару, олимлардан тортиб, ёш иқтидорли ва ҳаваскор шоирлар билан самимий мулоқотлар ҳақида кўп эшитган эдим. Сўраб-суриштириб топиб бордим. Борсам тасвирга олиш жараёнлари бошланган экан. Азим ака очиқ чеҳра билан кутиб олди. “Ана Баҳодир ҳам келди”, деди устоз телевидение ходимлари билан таништираркан. Бироз мақтади ҳам. Мақтов кимга ёқмайди дейсиз, ҳаяжоним босилди, Азим аканинг мағрурлиги менга ҳам бироз юққан эди ўша пайтда. Кўрсатув китоб ва китобхонлик ҳақида экан. Мен ҳам устоз билан Шаҳрисабзнинг бетакрор қишлоғи Ғилонга уюштирган сафаримиз ва ундаги ижодий мулоқотлар ҳақида гапирдим.\nДарвоқе, 2015 йилнинг июль ойи эди. Тошкентдан, ишимдан бир ҳафтага рухсат олиб қишлоғимга – Китобнинг Паландарасига қайтган эдим. Шу кунларнинг бирида шоир акам, ўша вақтдаги раҳбарим, ҳозир “Ёшлик” журналининг бош муҳаррири Фаҳриддин Ҳайит қўнғироқ қилди. Тез Яккабоғга етиб боришимни тайинлади. Бир кеча уйида меҳмон бўлдик. Аён бўлдики, ўзбек халқининг шоири, атоқли фарзанди, замонавий адабиётимизнинг дарғаси Азим Суюн Шаҳрисабзнинг Ғилон қишлоғига боришни ихтиёр этибдилар. Устознинг истагидан хабар топган Фахриддин ака эса ташкилий ишларни бошлаш учун қишлоғига қайтган экан.\n“Ғилонга бирга борамиз”. Фахриддин ака, одатдагидай “шоирим”\nдея ўзига хос самимий мулозамат билан менга юзланди.\nАзим Суюндай шоир билан бир сафда Ғилонга саёҳат қилиш кимга ёқмайди, дейсиз?! Мен мактабда, адабиёт дарсликларидан шеърларини ёд олган, талабалигимда Ёзувчилар уюшмасидаги “Онажоним шеърият” тўгаракларида бир-икки юзма-юз кўрганим, салом беришга ҳам ботинолмаганим, Азим Суюн билан бирга Ғилонга саёҳатга бораман, албатта, севиндим, Фахриддин аканинг раҳнамолигидан ич-ичимдан миннатдор бўлдим.\nТонгги саккизларда Шаҳрисабзнинг Оқсарой тарихий мажмуаси олдига етиб келдик. Айни саратон эмасми, тонгданоқ куёш кифтимизни куйдиради, асфальт йўллардан чиққан ҳилинг, оёғимизни “қитиқлайди”. Бир муддат устоз Азим Суюннинг қўл телефонларига тушолмадик. Шу ердан ичганимиз - ўрик шарбати иссиқнинг тафтига бироз барҳам берди. Сўнг Устоз йўлга чиққани, ўзи билан Сайди Умировдек ўзбек журналистикасининг дарғаси, Қозоқбой Йўлдошевдек ўта зийрак адабий танқидчи, Абдусаид Кўчимовдек шоирларни ўзига шерик қилиб, жияни – матбуотдан йироқ бўлмаган, чин адабиёт мухлиси Исомиддин Суюновнинг автоуловида йўлга отланишгани хабарини олдик.\nБизга ўша пайтда меҳнат фаолияти Шаҳрисабзда бўлган, китоблик шинаванда инсон – Нодир ака ҳамроҳ бўлди. У кишининг таклифи билан меҳмонларни Мироқи шаҳарчасида кутиб олишга қарор қилдик. Шаҳарчада салқинлаб турар эканмиз, шоир Азим Суюннинг ташрифидан хабар топган икки-уч мухлислари бизга қўшилди. Кечга яқин уларни кутиб олдик. Ҳисорак сувомбори ёқалаб юқорила бошладик. Қоялар қиялаб ўтган тор йўл бўйлаб юриб борарканмиз, Қозоқбой Йўлдошев ҳайдовчини гапга солди. Суҳбатдошини ўзига мослаштириб олиш учун масофани сўради.\n– 50 километр, – деди ҳайдовчи бамайлихотир. – Мироқидан эллик,\nШаҳрисабздан саксон километр чиқади.\nУнинг тезликни оширгани таниқли олимни бироз сескантирди чоғи, ҳайдовчини хотиржамликка чорлади.\n– Бу йўллардан ҳар куни икки-уч ўтаман, ҳар қаричи таниш бўлиб\nкетган, – деди ҳайдовчи. – Қўрқманг, манзилга эсон-омон етамиз.\nМеҳмоннинг салобати босдими, ҳайдовчи бироз туриб уловни секинлатди. Тупроқ йўллар бўйлаб чанг кўтарилиб борар, чор-атрофни томоша қилишнинг имкони йўқ эди. Автоулов секинлатилгач, тўзон тинди. Ғира-шира чўкаётган тун шарпаси оралаб, бўйи кўкка етгудек тераклар, баланд қоялардан ўзгасини илғолмадик. Нақ икки-икки ярим соатларда бир хонадонга бориб, тўхтадик. Бизни у ерда очиқ юз билан қарши олишди. Автомашинадан тушиши билан Абдусаид Кўчимов шоирана муболаға қилди: Юлдузлар ҳам минг метрлар пастда қолиб кетдиёв!\nДарҳақиқат, маҳаллий аҳолининг айтишича Ғилон денгиз сатҳидан 2 минг 223 метр баландликда жойлашган. Тоғли, хушманзара жой. Бу маълумотни тинглаб туриб, Устоз Азим Суюн “биздан уч метр баланд эканда”, дедилар. Ўртага самимий кулги кўтарилди.\n– Накуртни айтяпман, – деди устоз ва жиянига, Исомиддин акага\nюзланди. – Бизнинг Накурт 2 минг 220 метр. Сизларга авто улов келаркан, бизда махсус тоғга мўлжалланган автомашиналар ҳам қийналиб юради.\nБиз икки кун Ғилон маҳалла раисиникида қўноқ бўлдик. Саратон бўлишига қарамай, этни жунжиктирар тоғ ҳавосидан баҳра олдик. Ғилонликлар хушчақчақ одамлар экан. Бири қўйиб бири қишлоғини оғзидан бол томгудай бўлиб мақтайди. Устоз эса уларнинг гапини синчковлик билан тинглайди, ора-орада ўша киндик қони томган, болаликдай беғубор даври ўтган Накуртни эслайди. Икки қишлоқни бир-бири билан таққослайди. Гап орасида маҳалла раиси Ғилонда қуёш тоғлар ортидан силтаниб-силтаниб чиқиши ҳақида гапириб қолди. Бу янгилик Устозни бутунлай ром этди. Ўша тун уйнинг айвонида устоз билан бирга тунадик. Азим Суюн ёнбошлаганича ухламай тонгни орттирди. Қуёш чиқишини илҳақ кутди. Шунда устознинг қизиқувчанлиги, ҳар бир ҳолатга синчковлик билан қараши, табиат мўъжизаларини ҳайрат билан қарши олишини кўриб, ҳайрон қолганман. Ўзбек адабиётининг ноёб вакили, шоир Азим Суюн учун тунни бедор ўтказиш, ўзига эриш туюлган табиат ҳодисасини кўриш шунчалик зарурмиди, деб ўйлайман баъзан. Кейинчалик устоз Ғилон ҳақида шеър ёзганида ҳам айни шу ҳодисага урғу бериб ўтди.\nТонг отгач тўкин дастурхон атрофида жамулжам бўлдик. Енгилгина нонуштадан сўнг Ғилон тарихи, табиати билан яқиндан танишиш мақсадида секин қўзғалдик. Маҳалла раиси қишлоқнинг табаррук инсони Абдуҳалим эшонбобони зиёрат қилиш таклифи билан чиқди. Устозлар мезбоннинг таклифини маъқуллашди. Сўнг қўшниларнинг уйи оралаб, эшонбобонинг уйига етиб бордик.\nҒилон одамларининг бир-бирига оқибати кучли. Ўртада бирорта девор тиклангани йўқ. Дарвоза ўрнатилмаган. Қўни-қўшни, қариндош-уруғлар орасида бир парча ерни деб тортишувлар кузатилмаган. Бир-бирининг боғига оралаш, бир-бирининг молига кўз тикиш улар учун ёт тушунча. Томорқалар орасидан ҳам кийиксўқмоқлар ўтган. Бу сўқмоқлардан ҳамма ўтиб қайтаверади. Йўл-йўлакай томорқа эгаларидан ҳол-аҳвол сўраб, қувончига шерик, дардига қайғудош бўлишади. Биз ҳам шундай қилдик. Шу баҳонада қишлоқ аҳлининг самимий, очиқкўнгил одамлар эканини билиб олдик.\nЭшонбобонинг ҳузурида меҳмон бор эди. Остонада бироз тўхтаб қолганимизни кўрган раис бизни эшонбобонинг меҳмонхонаси томон бошлади ва гап орасида қистириб қўйди. Бу уйга келганлар остонада тик туриб қолмайди. Кириб жойлашгач, бироз сукут чўмди. Сукутни устознинг вазмин ва бироз хижолатли овози бузди.\n– Раис, шу тахмонда турган ҳассадан битта топиб берасиз, сотиб\nБарчанинг нигоҳи ҳассага қаратилди. Маҳсулот пишиққина экани кўриниб турарди. Учида найзаси ҳам бор. У тоғу тошда юриш учун қулай бўлишини таъманлайди. Хуллас, ҳасса нуронийнинг қўлига тушса, унга янада улуғвор қиёфа касб этар, савлатмандни янада залворли кўрсатарди.\nРаис бироз ўнғайсизланди. Юзи дув қизарди. Юзидан Азим Суюндай одамдан бундай гапни кутмаган ёки устознинг илтимосини амалга ошириш мушкуллигидан хижолат чекаётган эди. У киши бироз дудуқланиб жавоб берди:\n– Ҳаракат қиламан. Топамиз, топамиз, - деди сўнг.\nБундай асони ясайдиган махсус ҳунармандлар бор экан. Битта асо тайёр бўлиб, биз кўриб турган ҳолатга келгунича уч ой вақт сарфланаркан. Қишлоқнинг жуда камёб маҳсулоти ҳисобланаркан у.\n– Бу асо шляпага жуда мос тушадида, - дея ҳазиломуз лутф этди\nустознинг тенгқур дўстларидан бири.\nУстоздан ийманиб, катталарнинг кулгисига секин қўшилдик.\nБироздан сўнг эшонбобо кириб келдилар. Ҳаммамиз билан қўл бериб кўришдилар. У кишининг юзидаги нур қалбимизга кўчди. Бу дунёқараши кенг, хизрсиёҳ одам билан дину, диёнат, адабиёту, маърифат, сиёсий жараёнлар ҳақида суҳбатлашдик. У кишининг ҳазрат Навоий ғазалларини шарҳлай бошлаши, адабиётнинг “жинниси” бўлмиш устозларимизни бироз баҳсга ҳам чорлади. Қисқаси суҳбат қизғин ўтди. Ҳаммамиз ташқариладик. Ҳовлида эшонбобо ҳар биримизни алоҳида дуо қилдилар. Кетар чоғимизда эса устоз Азим Суюннинг билагидан тутдилар.\n– Шошманг, сизга аталган совғам бор.\n-Э, – деди устоз болаларча ҳайрат билан, – Сиздай одамнинг ҳузурига\nқуруқ қўл билан келганимиз камдай совға билан кетаманми?\nЭшонбобо ичкаридан ўша Азим Суюн ич-ичидан ўзида ҳам бўлишини орзу қилган асони кўтариб чиқдилар. Ҳаммамиз ҳайратда эдик. Боиси асо билан боғлиқ суҳбатлардан эшонбобо буткул бехабар эди. У кишининг сезгирлиги, ўзига хос валилик хислатидан лол қолдик. Эшонбобо бу иши билан маҳалла раисини ҳам мушкул бир ҳолатдан қутқарган эди. Устоз ҳассани еру кўкка ишонмади, бировга ҳам бермади. Бироз кулгили туйилса ҳам айтай, ўша тун Азим Суюн асони қучоқлаб ётдилар. Қўлида асо тутган Азим Суюн ўша мен болалигимда адабиёт дарсликларидан шеърларини ёд олган, жиддий қиёфадаги расмидан ўзгача тасаввур қилолмаганим – шоирни буткул бошқа одам эканини англаб етдим. У худди биз йўл-йўлакай чанқоғимизни босиб ўтаётган булоқ сувидай мусаффо кўнгил эгаси эканини кўриб ҳайратландим. Ҳа, ўзбекнинг дилбар фарзанди ана шундай болаларча беғубор қалб соҳиби эди.\nСўнг йўлимизни чўққилар томонга бурдик. Устоз усти жигарранг ён дафтарчаларини менга тутқазиб, “мен айтиб тураман, сен ёзасан”, дедилар. Йўлда учраган ҳар бир ўсимлик, гулу-гиёҳнинг номини, унинг фойдали хусусиятларини эринмасдан сўрар, мен эса барчасини қоғозга туширар эдим. Гап орасида бу гиёҳ Накуртда ундай дейилади, бу бундай дейилади. Бу гул биздаги “фалон” гулга ўхшаркан, деб таққослар, мендан эса таққосларини-да ён дафтарга “илдириб” қўйишимни сўрардилар. Биз Сурх тепалигидан ортга қайтдик. Ўша ерда маҳаллий деҳқоннинг саримсоқ аралаштирилган айронидан баҳраманд бўлдик. Устоз ўшанда бироз бетоб эдилар. Ёнларида турли дори воситалари бор эди.\n– Раис, тузалсам яна келаман, – деди Устоз. – Чўнтакларидаги\nдорилардан бирини кўрсатиб. – Бу сафар Ҳазрати Султонга олиб чиқасиз, – ният қилди устоз.\nРаис эса Ҳазрати Султон чегарадан нарида, оралиқ ҳудудда қолгани, чегаралар очилиб қолса, албатта олиб чиқишини айтди. Шундай қилиб, тушлик вақтида Оқсув дарёси бўйидаги чорбоғга бордик. У ерда дастурхон атрофида шеър ўқидик, самимий латифалар тингладик. Айниқса, Абдусаид ака ва Қозоқбой домлаларнинг устоз билан худди ўша йигитлик даврларидагидек самимий, дўстона муносабатлари сақланиб қолгани мени қувонтирди. Бу дунёда дўст ҳам бир таянч, бахт ва овунч эканини кўрдим. Уларнинг устозга ҳазиллашишлари, устоз эса у ҳазилларни чин маънода қабул қилишлари йиғилганларда шундай пурвиқор одамнинг ичида бир бола яшаётганини ошкор қилиб қўйди. Давра аҳлининг Азим Суюнга меҳри ортди. Мезбонлар унинг камтарлиги ва соддапарварлиги, одамларни тоифага ажратишдек жирканч ҳулқдан йироқ эканини кўриб, ҳайрати ва мулозамати ортаверди. Устоз ҳам босиб ўтган йўлини, чет эл сафарлари, халқаро адабий конференциялардаги иштироки, бош муҳаррирлик вақтлари ҳақида тўлқинланиб гапирар, гўё бир асотир ёки достонни айтиб бераётгандек, сўғиш олар, не-не улуғ ишлару, ҳайбатли саройлардаги учрашувлар ҳам оддий ва самимий тасвирланарди.\nСафар ҳам қариди. Учинчи куни тонгда ортга қайтдик. Азим ака автоуловнинг олдида, асо ўзи билан. Боришда тун ғира-ширасида чор-атроф гўзаллигини кўролмаган эканмиз. Қайтишда чап томонимизда Оқсув дарё шиддат билан оқяпти. Дарёнинг сўл қирғоғи баланд қояларга урилиб қайтади. Худди янги соғилган сутдек кўпиради. Қояларга моҳир сангтарош ишлов бергандай силлиқ ва текис. Ўнг томонимиз ҳам баҳайбат тоғ тошлари билан тўсилган. Торгина йўл. Қарама-қарши тарафдан автоулов келиб қолса, бир-бирига аранг “мулозамат” кўрсатиб ўтади. Йўл эниб, дарё сатҳига тенглашган жойида тўхтадик. Оқсувдарёнинг муздай сувига юз-қўлимизни ювдик. Азим ака ўша халқимизга ёд бўлган шеърининг сатрларини эслади, “Оқ дарёни изладим...” Ҳа, Азим аканинг юзидаги бахтиёрликдан сезиш мумкин эдики, у ўзи излаган оқдарёсини топган эди, ички хотиржамлигидан сезиш мумкин эдики, айни шу вақтда босиб ўтган йўли ўзига нурли ва файзли, шон-шарафга тўла туйилаётганди. Гўёки, қаршимда икки Азим дарё тургандай, иккиси ҳам кўпириб, тошиб, сурон солиб, қирғоқларига сиғмай оқаётган эди.\nДарҳақиқат, дарёнинг боши тоғдан бошланади. Унинг сувини, суронини қанча қуритишга уринишлар бўлмасин, у ҳар баҳор яна тўлиб-тошиб оқаверади. Бутун борлиқни ўзининг бебаҳо неъмати билан яшнатаверади. Қуёшнинг заррин нурлари меҳридан ийиб кетган қоялардаги биллур қорлар ҳам эриб, кузнинг бошига довур, ҳар қандай дарё ўзанини тўлдириб туради. Айтиш керакки, Азим Суюндек дарё ҳам тоғдан – ўша Самарқанднинг қадимий ва фусункор Накурт қишлоғи тоғларидан бошланган. Фақат унинг бағрида сўзлар оқди, бир-биридан теран, мазмунан бой шеъру достонлар оқди. Азим деб аталмиш шеърият дарёсининг ўзани кенгайгани сари халқаро минбарларда унинг номига тиркаб Ўзбекистондек шонли диёрнинг номи айтилди. Бир сўз билан айтганда, бу дарё Ўзбекистонга, Ўзбекистоннинг бир бўлагига айланди. Азим Суюннинг Оқсув дарё бўйидаги мағрурлик ва виқор билан тўйинган салобати кўз олдимда жонланаркан, беихтиёр юқоридаги мулоҳазалар ўтди кўнглимдан. Азим ака яна бир қарашда улкан қоядек эди. Тоғ бургутидек бошини баланд тутиб, қояларга термулар эди. Гўёки, бир вақтнинг ўзида икки дарё, икки тоғ учрашгандек ҳайрат ва ҳаяжонга тўла эди ўша лаҳзалар.\nЯна йўлга отландик. У вақтларда Ғилон қишлоғига ўтиш учун ички пост бор эди. Уни ҳарбийлар назорат қиларди. Биз постга олдинроқ келдик. Нодир ака Азим Суюндек шоир билан ораларида анча ёш тафовути бўлишига қарамай, дўсту қадрдонга айланиб улгурган эди. У устоз билан ҳазил қилгиси келди. Постда турган аскарларнинг бирига шипшиб қўйди.\n– Ортимиздаги “мошина”нинг олдида бир отахон ўтирибди.\nХассасини олиб қоламан, мумкин эмас, дейсан! — Деди.\nАскар йигит ҳам водийлик экан, ҳазилга ўч экан. – Бўлди, ака боплаймиз, фақат ранжиб қолмайдиларми? – Деб сўради.\nНодир ака ҳам Азим акани минг йилдан бери билгандек жавоб берди:\n– Йўқ, у одам ҳеч кимдан ҳафа бўлмайди.\nХуллас, аскар йигит автомашинани тўхтатди. Ҳужжатларни сўради. Паспортларга обдон термуларкан, бошини қуйи эгди, автомобил салонига кўз югиртирди.\n– Э, бу нимаси, – деди ҳассага ишора қилиб.\nАзим ака ўнғайсизланди:\n– Оддий, хасса бу аскар болам, – деди Азим ака, худдики асодан\nайрилиб қоладигандай. – Ма, хоҳласанг, кўр. Эшонбобо, ўз қўллари билан совға қилдилар.\nАскар йигит ҳам роль ўйнашни қойиллатаркан. Асони қўлига олиб обдон разм солди. Бир-икки жойини чертиб кўрди. Сўнг учидаги найзасини бармоғи билан силади.\n– Мумкин эмас, – деди ўйланиб.\n– Нега, – деди Азим ака.\n– Найзаси бор экан, бу совуқ қурол.\n– Жон, болам, — дея эланишга тушди Азим ака, – Шу ёшимда бировга найза ўқталармидим. Ҳавасим кетди, эшонбобо ҳам буни сезиб менга совға қилди.\n– Ичингиздагини қаердан биламан, – деди аскар йигит.\nАзим ака энди беозоргина бўлиб, ёлворишга тушди:\n– Жон, ука, мен Азим Суюнман, шоирман, мана, китобларимни кўр, –\nдея сумкасидан китоб узатди. Аскар йигит ҳам бундай қараб турди-да, китобни варақлай кетди. Сўнг, чеҳраси очилиб, Нодир аканинг тайинини ҳам унутиб, дастхат сўради. “Баҳодирнинг қиличи синди”, дея китобни очиб шеър ўқиди. “Болалигимда ёдлаганман”, қўшиб қўйди сўнг. Азим ака тилла топгандай севиниб кетди. Шартта дастхат қўйди. Биз бу саҳнани ўзимиз уюштирганимизни айтдик, Азим ака баҳри дили очилиб кулди. Аскар йигит ҳам устозни бир кўришдаёқ таниган экан.\n– Қаранг, Азим бува, сизни шу болаям биларкан-а, – деди Нодир ака\nсамимий кулги билан.\n– Э, биладда, – деди Азим ака яна ўша қадимий виқорини тиклаб, – Э,\nука мени бутун дунёда билади, – қўшимча қилдилар сўнг.\nХуллас, асо устозда қолди, аскар йигит ҳам Азим Суюн дастхати қўйилган китобни қўлга киритди.\nКейинчалик Азим ака ишхонамизга тез-тез қадам ранжида қиладиган бўлдилар. Бир туркум ижод намуналарини компьютерда ҳам териб бердим. Бир куни бирга тушлик қилишга чиқадиган бўлдик. Иккимиз устоз шогирд бўлиб зинадан туша бошладик. Азим ака зинанинг тиркамаларига таяниб, оҳиста туша бошлади. Хижолат бўлдим:\n– Устоз сумкани менга беринг, – дея қўлимни чўздим.\n– Йўқ, – дея қатъий оҳангда сумкани тортдилар устоз, – Кўрганлар\nАзим Суюн қариб қолибди, деб ўйламасин.\nБу суҳбатга ҳам икки йил бўлди. Азим ака зинҳор ўзини ўзига бечораҳол қилиб кўрсатмади, бировларга-да шундай бўлди. Бир умр бошини тик тутиб ўтди. Бандасига таянмади, таянса фақат ўзига таянди, ўзлиги, қадр-қиммати, бебаҳо кўнглига таянди. Устознинг дўрмондаги ҳовлисига сўнгги икки йилда кўп бордик. Суҳбатларини олдик. У кишининг баланд овозда Пушкину, Лермонтовдан ўқиган шеърларини завқ билан тингладик. Ижод ва ҳаёт ҳақидаги панду насиҳатларини эшитдик.\nУ киши чин дунёга сафар қилган кун “Чиғатой” қабристонига қўйишаётганида руҳи осмонларга учиб бораётгани ҳақида ўйладим. Ҳар замонда кўкка қараб қўйдим. Худди, у киши юқоридан барчасини кузатиб тургандай эди. Шунда беихтиёр Абдусаид Кўчимовнинг ўша, Ғилонга кириб борганимизда айтган гапларини эсладим:\n“Юлдузлар ҳам минг метрлар пастда қолиб кетди-ёв!”\n02/08/2020 Муҳаббат риштаси узилмайди\n19/09/2020 Сокин қўшиқ


Синдзо Абэ: АҚШсиз ТТҲдан маъни йўқ\n10:06 / 22.11.2016 6449\nЯпония бош вазири Синдзо Абэнинг фикрича, Транстинч океани ҳамкорлиги бўйича келишувда АҚШ иштирок этмас экан,ҳамкорлик фойдасиздир.\nАбэ Буэнос-Айрес шаҳрида ўтказган матбуот анжуманида қўшимча қилганидек, келишувда иштирок этаётган давлатларнинг ҳеч бири АҚШдаги президентлик сайловидан кейин ушбу битимдаги ўз иштирокини бекор қилмаган.\nТТҲ келишуви Осиё-Тинч океани минтақасида янги эркин савдо ҳудудини ташкил этиш бўйича давлатлараро битим бўлиб, АҚШ раҳбарлигида бир неча йиллар давомида тайёрланган ва 2016 йил февралида имзоланган эди. Уни АҚШ, Канада, Австралия, Янги Зеландия, Сингапур, Малайзия, Бруней, Вьетнам, Япония, Мексика, Чили ва Перу давлатлари имзолаган.\nУшбу келишувни тайёрлаш ва имзолаш Обама маъмуриятининг Осиёдаги сиёсатининг асосий жиҳатларидан бири бўлди. Бироқ, ўз сайловолди чиқишларида мазкур келишувни кўп бора танқид қилган Дональд Трамп президентлик сайловида ғалаба қозонгач, келишув тақдири хавф остида қолаётган эди.\nДональд Трамп президентликка киришганидан сўнг, ушбу келишувдан чиқиш ҳамда ўзаро фойдали икки томонлама савдо шартномалари юзасида музокаралар олиб боришини билдириб, бу хавотирлар асосли эканини тасдиқлади.